
****

**สาร ม.พ.พ.ท.**

**ปีที่ ๑๕ ฉบับที่ ๑๒ เดือน ธันวาคม พุทธศักราช ๒๕๕๙**

****

**สานต่อปณิธาน รัชกาลที่ ๙ คนพิการ-ผู้สูงวัย มีงานทำ**

  ** **

**ก.แรงงาน สานต่อ ปณิธานพ่อหลลวง ปี๖๐ ผู้สูงอายุ-คนพิการ มีงานทำเกือบ ๓ พันคน หม่อมหลวงปุณฑริก สมิติ ปลัดกระทรวงแรงงาน กล่าวภายหลังเป็นประธาน เปิดโครงการประชารัฐสร้างโอกาสคนพิการและผู้สูงอายุ มีงานทำ มีอาชีพ** เมื่อเร็วๆ นี้ว่ารัฐบาลมีนโยบายให้ความสำคัญต่อประชาชน อยู่ดีมีสุข ซึ่งในปี ๒๕๖๐ กระทรวงแรงงานได้กำหนดยุทธศาสตร์ด้านแรงงาน การส่งเสริมการจ้างงานคนพิการและผู้สูงอายุ ฯลฯ อีกทั้ง **พลเอก ศิริชัย ดิษฐกุล รัฐมนตรีว่าการกระทรวงแรงงาน มีแผนการปฏิบัติงานระยะที่ ๑ ของปี ๒๕๖๐ ในมิติใหม่การส่งเสริมการมีงานทำ การยกระดับคุณภาพชีวิตแรงงานนอกระบบ คนพิการ ผู้สูงอายุ รวมถึงการเพิ่มผลิตภาพแรงงานสู่ไทยแลนด์ ๔.๐ ซึ่งการจัดโครงการพลังประชารัฐสร้างโอกาสคนพิการและผู้สูงอายุมีงานทำ มีอาชีพ เป็นการน้อมนำกระแสพระราชดำรัสของพระบาทสมเด็จพระปรมินทรมหาภูมิพลอดุลยเดช พระราชทานแก่คณะกรรมการมูลนิธิอนุเคราะห์คนพิการ** ในพระบรมราชูปถัมภ์ของสมเด็จพระศรีนครินทราบรมราชชนนี ณ พระตำหนักจิตรลดารโหฐาน เมื่อวันที่ ๒๒ มีนาคม ๒๕๑๗ ความตอนหนึ่งว่า “งานช่วยเหลือคนพิการนี้ ก็มีความสำคัญอย่างยิ่ง เพราะว่าผู้พิการไม่ได้อยากจะเป็นผู้พิการ และอยากช่วยเหลือตนเอง ถ้าเราไม่ช่วยเขาให้สามารถที่ปฏิบัติงานอะไรเพื่อชีวิต และเศรษฐกิจของครอบครัวจะทำให้เกิดสิ่งที่หนักในครอบครัวหนักแก่ส่วนรวม ฉะนั้น นโยบายที่จะทำก็คือ ช่วยเขาให้ช่วยเหลือตนเองได้ เพื่อจะทำให้เขาสามารถเป็นประโยชน์ต่อสังคม”

          “**กระทรวงแรงงาน จึงได้น้อมนำกระแสพระราชดำรัสมาเป็นแนวทางในการส่งเสริมการมีงานทำให้กับประชาชนทุกกลุ่ม ซึ่งกลุ่มคนพิการและผู้สูงอายุถือเป็นทรัพยากรบุคคลที่มีคุณค่า สามารถทำงานในสถานประกอบการหรือประกอบอาชีพที่ทำให้เป็นผลดีต่อเศรษฐกิจโดยรวม** สำหรับ ๒๐ จังหวัดภาคตะวันออกเฉียงเหนือ มีนายจ้างสถานประกอบการที่ต้องปฏิบัติตามกฎหมายจ้างงานคนพิการในปี ๒๕๕๙ จำนวน ๘๙๑ แห่ง การจ้างงานคนพิการเข้าทำงานในสถานประกอบการ จำนวน ๑,๕๔๔ คน **ได้รับสิทธิตามมาตรา ๓๕ แห่งพระราชบัญญัติส่งเสริมและพัฒนาคุณภาพชีวิตคนพิการแห่งชาติ พ.ศ. ๒๕๕๐ จำนวน ๕๕๕ คน สร้างมูลค่า ๒๒๖ ล้านบาทต่อปี และในปี ๒๕๖๐ คาดว่าจะมีการจ้างงานและการประกอบอาชีพในภาคตะวันออกเฉียงเหนือ รวม ๒,๗๗๓ คน เป็นคนพิการ ๒,๐๙๙ คน ผู้สูงอายุ ๔๐๐ คน** ทหารที่ปลดประจำการจากความพิการในการสู้รบ และครอบครัวทหารที่มีความพิการ ๒๗๔ คน”ปลัดกระทรวงแรงงานกล่าว

ทั้งนี้ **ในการลงนามความร่วมมือดังกล่าว ได้จัดกิจกรรมการจ้างงานคนพิการและผู้สูงอายุต้นแบบการจ้างงานและส่งเสริมอาชีพให้แก่ทหารที่ปลดประจำการจากความพิการในการสู้รบและครอบครัวทหารที่มีความพิการ** การถ่ายทอดนวัตกรรมและเทคโนโลยีด้านการเกษตรให้คนพิการและผู้สูงอายุได้นำไปใช้ในการประกอบอาชีพ การฝึกอบรมหลักสูตรการเลี้ยงไก่ การเพาะเห็ดเศรษฐกิจ และการปลูกผักไฮโดรโปนิกส์ ฯลฯ  (คมชัดลึกออนไลน์/มูลนิธิพัฒนาคนพิการไทย ๒๒ พ.ย.๕๙)

**ประกาศย้ายที่ทำการ...มูลนิธิพัฒนาคนพิการไทย**

 เนื่องด้วย มูลนิธิพัฒนาคนพิการไทย ย้ายตึก อาคารที่ทำการจากเดิมเลขที่ ๒๙ อาคารชัยพฤกษ์ ถนนวิสุทธิกษัตริย์ แขวงบางขุนพรหม เขตพระนคร กรุงเทพมหานคร ๑๐๒๐๐ **ย้ายมายังอาคารข้างๆกัน โดยเข้ามาในซอยประตูกระจกข้าง ชั้น๒** ชื่อที่อยู่ สำนักงานเลขที่ ๒๓ ชั้น ๒ ถนนวิสุทธิกษัตริย์ แขวงบางขุนพรหม เขตพระนคร กรุงเทพ ๑๐๒๐๐ **สอบถามเพิ่มเติม โทรศัพท์ ๐-๒๒๘๑-๙๒๘๐** **E-mail :**  [office@tddf.or.th](mailto:office@tddf.or.th) (มูลนิธิพัฒนาคนพิการไทย ๖ ธ.ค.๕๙)

**ภาษามือ..เปิดโลกเงียบ…สู่โลกกว้าง**

****

**ทิ้งทั้งหมด, ปล่อยทั้งหมด**

**Discard all, elease all, throw away**

**ความรู้น้อย, การศึกษาน้อย**

Low education, low-minded

**เรื่องเล่าจากสนามหลวง : “รักที่ไม่เคยพบเจอ”**

** **

**“แม้เราจะมองไม่เห็นท่าน แต่เรารับรู้ได้ถึงความรักที่ท่านมีต่อคนไทย ต่อพวกเราทุกคน”** : เรื่อง/ภาพ ชาลินี ถิระศุภะ **ผู้หญิง ๖ คน เดินเกาะไหล่กันโดยมีเจ้าหน้าที่กู้ภัยคอยช่วยพยุงเดินเข้าประตูมณีนพรัตน์** ในตอนเช้าของวันที่ ๒๙ พฤศจิกายน ๒๕๕๙ **เพื่ออำนวยความสะดวกให้เข้าไปสักการะพระบรมศพเบื้องหน้าพระบรมโกศ ที่พระที่นั่งดุสิตมหาปราสาท ในพระบรมมหาราชวัง** พวกเธอรวมตัวกันนั่งรถแท๊กซี่มา ๒ คันจากศูนย์ฝึกอาชีพหญิงตาบอดสามพรานตั้งแต่เช้าตรู่

หนึ่งในผู้ที่เดินทางมาเผยความในใจว่า พวกเธอตั้งใจจริงที่จะมากราบพระองค์ด้วยตนเอง และรู้สึกยินดีมากที่ได้เดินทางมายังท้องสนามหลวงในที่สุด **“พระองค์คือผู้ที่มอบชีวิตใหม่ให้กับพวกเรา”** หนึ่งในกลุ่มคนพิการทางสายตากล่าวพร้อมรอยยิ้ม

**เนื่องจากศูนย์ฝึกอาชีพหญิงตาบอดสามพรานนั้น เกิดขึ้นจากการที่มูลนิธิช่วยคนตาบอดแห่งประเทศไทยในพระบรมราชินูปถัมภ์ต้องการฝึกวิชาชีพ และฟื้นฟูสมรรถภาพให้กับผู้พิการเหล่านี้ได้ดำรงชีวิตอย่างคนทั่วไป** ซึ่งหลายคนนั้นพิการทางสายตาตั้งแต่กำเนิด บางคนรู้สึกว่ามันคือปมด้อย เกิดมาเป็นภาระให้กับผู้อื่นที่ต้องคอยดูแล ในหลายครั้งรู้สึกท้อแท้หมดกำลังใจที่จะมีชีวิตอยู่ แต่พระองค์ไม่เคยทอดทิ้งพวกเธอ คอยช่วยเหลือ สนับสนุน ให้สถานที่ฝึกอาชีพจนสามารถใช้ชีวิตได้อย่างมีความสุข

**“พระราโชวาทของพระองค์คือสิ่งที่คอยเป็นกำลังใจและแรงผลักดันให้เราไม่ยอมแพ้แก่โชคชะตาชีวิตที่แสนโหดร้ายนี้”** ตัวแทนกลุ่มกล่าวพร้อมกับยกมือขึ้นพนมกลางอก แววตาของเธอนั้นแม้จะไม่เหมือนคนปกติทั่วไป แต่กลับสัมผัสได้ถึงความซาบซึ้งและปิติยินดีเป็นอย่างยิ่ง

**“แม้เราจะมองไม่เห็นท่าน แต่เรารับรู้ได้ถึงความรักที่ท่านมีต่อคนไทย ต่อพวกเราทุกคน”** หลายคนพิการทางสายตาตั้งแต่กำเนิด ไม่เคยเห็นพระองค์ ได้แต่จินตนาการผ่านเสียงและคำพูดที่บอกต่อกันมา แต่สิ่งที่พวกเธอได้รับจากพระองค์นั้นมันเหมือนดั่งน้ำหล่อเลี้ยงสำคัญที่ช่วยต่อชีวิตที่ครั้งหนึ่งเคยสิ้นหวัง ท้อแท้ หมดกำลังใจ **และในวันนี้พวกเธอได้ตั้งใจมากราบลาพระองค์ผู้เป็นที่รักยิ่งด้วยรอยยิ้มแห่งความหวัง แม้พวกเธอจะไม่เคยเห็นพระองค์เลย...ก็ตาม** (คมชัดลึกออนไลน์ ๒๙ พ.ย.๕๙)

**พก.นำคนพิการในสังกัดร่วมกิจกรรม'สัญญาทำดีเพื่อพ่อหลวง'**

 **นายสมชาย เจริญอำนวยสุข อธิบดีกรมส่งเสริมและพัฒนาคุณภาพชีวิตคนพิการ (พก.) ในสังกัด กระทรวงการพัฒนาสังคมและความมั่นคงของมนุษย์ นำคนพิการจากสถานสงเคราะห์ในสังกัด องค์กรคนพิการ และสมาคมนวัตกรรมเพื่อคนพิการทางสติปัญญาพร้อมผู้ปกครอง เข้าร่วมทำกิจกรรมจิตอาสา** ในกิจกรรมการเขียนแผ่นบันทึกความดี "สัญญาทำดีเพื่อพ่อหลวง" เพื่อแสดงความอาลัยพระบาทสมเด็จพระปรมินทรมหาภูมิพลอดุลยเดช ด้วยสำนึกในพระมหากรุณาธิคุณอันหาที่สุดมิได้

**นายสมชาย เปิดเผยว่า** กิจกรรมการเขียนแผ่นบันทึกความดีนี้ เพื่อต้องการเปิดโอกาสให้ประชาชน ที่เดินทางมาร่วมกราบถวายบังคม พระบรมศพ ได้ตั้งปณิธานการทำความดี เพื่อร่วมถวายความจงรักภักดี **โดยการเขียนข้อความลงในแผ่นบันทึกความดี แล้วนำไปผูกไว้ที่ต้นไม้แห่งความดี ๒ ต้นที่นำมาไว้ที่ จุดบริการ "พม.เพื่อพ่อหลวง" และมีถุงผ้าสีดำสกรีน รูปต้นไม้ของพ่อ มอบให้และจากนั้นจะมีการรวบรวมข้อความที่ประชาชนเขียนไปทำเป็นหนังสือ โดยมีการลงชื่อคนที่ตั้งปณิธานไว้ เพื่อแจกจ่าย**อีกด้วย นอกจากนี้ นายสมชาย ยังกล่าวอีกว่า ส่วนตัวมีความสุขที่ในชีวิตหนึ่งและเป็นครั้งสุดท้ายในชีวิต ได้ทำเพื่อในหลวง รัชกาลที่ ๙ ทุกครั้งที่ได้มาแจกของให้กับประชาชน คือ ความสุข เพราะประชาชนส่วนใหญ่ต่างมาสั่งมาด้วยใจทั้งนั้น (innnews.co.thออนไลน์ ๒๒ พ.ย.๕๙)

**“นายกฯ”ชูแนวทางพระราชดำริร.๙ ทำให้คนตาบอดเป็นด็อกเตอร์**

****    **พล.อ.ประยุทธ์ จันทร์โอชา ผ่านรายการศาสตร์พระราชา กล่าวว่า** องค์การสหประชาชาติ ได้ประกาศให้วันที่ ๓ ธันวาคมของทุกปี เป็น “วันคนพิการสากล” **ตนจึงขอนำเรื่องเล่าจากประสบการณ์ของนายช่วง โพธิรัญ อายุ ๖๘ ปี เป็นผู้บกพร่องทางสายตาเป็นศิษย์เก่าโรงเรียนสอนคนตาบอดกรุงเทพ ซึ่งตั้งขึ้นมาด้วยแนวพระราชดำริของ ในหลวงรัชกาลที่ ๙** ทำให้ทุกวันนี้คนตาบอดที่มีความพร้อม มีศักยภาพและความสามารถได้รับโอกาสทางการศึกษา ไม่ต่างจากคนทั่วไป สามารถเข้าเรียนในสถาบันการศึกษาทั่วไป สามารถสอบชิงทุน ไปเรียนในสถาบันอุดมศึกษาต่าง  
ประเทศ **จนขณะนี้มีคนตาบอดเรียนจบปริญญาเอกเป็นด็อกเตอร์แล้วหลายคน**

นอกจากนี้ **ทรงมีพระราชประสงค์อยากให้ผู้พิการทางสายตาทุกคนลุกขึ้นมาต่อสู้กับชีวิตไม่ท้อถอยกับโชคชะตาพระองค์จึงทรงพระราชนิพนธ์บทเพลง “ยิ้มสู้” ขึ้นมาเพื่อเป็นขวัญและกำลังใจให้ผู้พิการทุกคน  ซึ่งปัจจุบัน เป็นเพลงที่ให้กำลังใจกับทุกคนในประเทศไทยให้มีความเพียรอันบริสุทธิ์และไม่ยอมแพ้ต่ออุปสรรค** ทั้งนี้ บ่อยครั้งที่พระองค์พร้อมด้วยสมเด็จพระนางเจ้าฯ พระบรมราชินีนาถ และพระบรมวงศานุวงศ์เสด็จพระราชทานเลี้ยงอาหารที่โรงเรียนสอนคนตาบอดฯ ช่วงปีใหม่ โดยนายรัชตะมงคล อุปนายกสมาคมศิษย์เก่าโรงเรียนสอนคนตาบอดฯ เล่าว่าสมัยก่อนพระบาทสมเด็จพระเจ้าอยู่หัวฯ เสด็จมาที่โรงเรียนบ่อยมาก เพื่อไปทรงเยี่ยมเยียนนักเรียนผู้พิการทางสายตาหลายครั้งที่พระองค์โปรดที่จะเล่นกับเด็กๆ **โดยไม่ให้บอกว่า พระองค์คือใครแต่ทรงให้ขานพระนามย่อว่า “พล” อีกทั้งยังทรงเป็นพระอาจารย์สอนวิชาดนตรีให้แก่ผู้พิการทางสายตา และทรงเป่าแซกโซโฟน พระราชทานแก่ทุกคนอีกด้วย** (breakingnews.nationtv.tvออนไลน์ ๒ ธ.ค.๕๙)

**"กอร.รส.จัดจุดคัดกรองพิเศษผู้สูงอายุ-ผู้พิการ"**

 **นางสาวตรีดาว อภัยวงศ์ โฆษกของกรุงเทพมหานคร เปิดเผยว่า** กองอำนวยการร่วมรักษาความสงบเรียบร้อยบริเวณโดยรอบพระบรมมหาราชวัง (กอร.รส.) โดยกรุงเทพมหานคร ร่วมกับกระทรวงการพัฒนาสังคมและความมั่นคงของมนุษย์(พม.) และหน่วยงานที่เกี่ยวข้อง **จัดจุดคัดกรองพิเศษสำหรับคัดกรองผู้สูงอายุและผู้พิการที่ประสงค์เข้ากราบพระบรมศพ โดยแบ่งเกณฑ์ ออกเป็น ๓ ประเภท ดังนี้** ประเภทอายุ ๘๐ ปีขึ้นไป ประเภทผู้สูงอายุที่มีอายุต่ำกว่า ๘๐ ปี และร่างกายอ่อนแอหรือสุขภาพไม่ดี และ**ประเภทผู้พิการเด่นชัดคือมีบัตรประจำตัวผู้พิการ** โดยทั้ง ๓ กลุ่มจะอนุญาตให้มีผู้ติดตาม ๒ ท่าน รวมเป็น ๓ ท่าน และจะได้จัดเจ้าหน้าที่ช่วยเข็นสำหรับรถวีลแชร์  **โดยเข้าช่องทางพิเศษเต็นท์ ๑๓ หลัง ถนนพระมหาธาตุ สามารถเข้าได้รอบละ ๕ คน**

       นอกจากนี้ยังได้**จัดการบริการดูแลด้านอาหาร น้ำดื่ม และห้องสุขาเป็นพิเศษด้วย สำหรับสมาคม ชมรม องค์กรกลุ่มคนพิการหรือผู้สูงอายุที่ประสงค์จะเข้ากราบพระบรมศพเป็นคณะให้ติดต่อผ่านจังหวัด** หรือทำหนังสือแจ้งมาที่กรมส่งเสริมและพัฒนาคุณภาพชีวิตคนพิการ(คนพิการ) กรมกิจการผู้สูงอายุ(ผู้สูงอายุ) **สอบถามโทร. ๐๘๑- ๑๗๔-๔๙๓๖ และ ๐๘๑-๖๑๓-๒๓๒๔ สำหรับผู้ที่มีโรคประจำตัวขอให้จดข้อมูลโรคประจำตัวของท่าน การแพ้ยา รวมทั้งเบอร์โทรศัพท์ที่ติดต่อของญาติ ในกรณีเกิดเหตุฉุกเฉิน**  “สำหรับวานนี้ สำนักพระราชวังแจ้งว่ามีประชาชนเข้ากราบพระบรมศพในพระบรมมหาราชวังจำนวนทั้งสิ้น ๕๕,๙๔๘ คน”นางสาวตรีดาวระบุ  (คมชัดลึกออนไลน์ ๑๐ ธ.ค.๕๙)

**นักกีฬาคนพิการ "ปั่นปลูกป่า" ถวายเป็นพระราชกุศล**

 ประชาชนหลายพื้นที่จัดกิจกรรมเพื่อน้อมรำลึกในพระมหากรุณาธิคุณ เนื่องในวันครบรอบ ๒ เดือน ในการเสด็จสวรรคตของพระบาทสมเด็จพระปรมินทรมหาภูมิพลอดุลยเดช ส่วน**นักกีฬาคนพิการตั้งใจปั่นวีลแชร์ปลูกป่า ๗๔ จังหวัด ถวายเป็นพระราชกุศล ขณะนี้เดินทางมาแล้ว ๕๓ จังหวัด**

ผู้สื่อข่าวรายงานว่า **นายภูยิน คำนวน นักกีฬาว่ายน้ำคนพิการ และนักกีฬาเรือพายทีมชาติไทย เจ้าของเหรียญเงินจากการแข่งขันเรือกรรเชียงชิงแชมป์เอเชีย** แสดงความจงรักภักดีต่อพระบาทสมเด็จพระปรมินทรมหาภูมิพลอดุลยเดช ด้วยการปั่นจักรยานวีลแชร์ พร้อมกับ น.ส.จันดี ณัฐวิริยกุล แฟนสาวที่**ขี่จักรยานตามโครงการ "ปั่นปลูกป่า รักษาน้ำ ๗๔ จังหวัด ถวายในหลวงรัชกาลที่ ๙"**

เมื่อวานนี้ **ทั้งคู่ปั่นมาถึง จ.ชลบุรี ซึ่งเป็นจังหวัดที่ ๕๓ โดยเริ่มเดินทางออกจากสวนหลวง ร.๙ กรุงเทพฯ ตั้งแต่วันที่ ๒๐ ก.ย.ที่ผ่านมา ปั่นมาแล้ว ๘๕ วัน รวมระยะกว่า ๖,๐๐๐ กิโลเมตร** ก่อนจะเดินทางต่อไปยัง จ.สมุทรปราการ และจะสิ้นสุดที่ท้องสนามหลวงในช่วงกลางเดือนมกราคม ๒๕๖๐

**นายภูยิน บอกว่า** ตั้งใจสานต่อพระราชดำริของพระบาทสมเด็จพระปรมินทรมหาภูมิพลอดุลยเดช ด้วยการปั่นจักรยานวีลแชร์ไปปลูกป่าให้ครบทั้ง ๗๔ จังหวัดทั่วประเทศไทย ตลอดระยะทางได้ทำกิจกรรมปลูกต้นไม้แล้วกว่า ๒๐๐ ต้น เป็นการตอบแทนแผ่นดินและถวายเป็นพระราชกุศล

**ขณะชาว ต.พิจิตร อ.นาหม่อม จ.สงขลา ร่วมกิจกรรมทำดีเพื่อพ่อ แสดงความอาลัยและน้อมสำนึกในพระมหากรุณาธิคุณ โดยร่วมกันร้องเพลงสรรเสริญพระบารมี ยืนสงบนิ่ง ๘๙ วินาที** พร้อมกล่าวคำปฏิญาณตนเป็นคนดีและร่วมพัฒนาประเทศชาติ เบื้องหน้าพระบรมฉายาลักษณ์ จากนั้นได้แปรอักษรเป็นเลข ๙ ในหัวใจ และมีข้อความ "ตำบลพิจิตร อำเภอนาหม่อม" นอกจากนี้ **ในช่วงค่ำ ยังจุดเทียนเป็นรูปเลข ๙ เนื่องจากตรงกับครบรอบ ๒ เดือน ที่พระบาทสมเด็จพระปรมินทรมหาภูมิพลอดุลยเดช เสด็จสวรรคต**

ส่วน**ชาวบ้านบังบาตร ต.โคกก่อง อ.เมืองบึงกาฬ จ.บึงกาฬ ร่วมกล่าวคำถวายสัตย์ปฏิญาณและทำความสะอาดบริเวณสันเขื่อนประตูระบายน้ำห้วยบางบาด ซึ่งเป็นโครงการตามแนวพระราชดำรำริ** ที่จะสร้างประตูระบายน้ำเพื่อช่วยเหลือเกษตรกร จากนั้นกรมชลประทานได้ดำเนินการจัดสร้างประตูระบายน้ำห้วยบางบาด ตามแนวพระราชดำริแล้วเสร็จเมื่อปี ๒๕๓๐ ซึ่งมีพื้นที่ได้รับประโยชน์กว่า ๑๖,๐๐๐ ไร่

**ชาว อ.โพนพิสัย และ อ.รัตนวาปี จ.หนองคาย ออกเดินทางมากราบถวายบังคมพระบรมศพ พระบาทสมเด็จพระปรมินทรมหาภูมิพลอดุลเดช ตั้งแต่ช่วงเย็นวานนี้** โดยจังหวัดจัดรถโดยสารปรับอากาศ เพื่ออำนวยความสะดวกให้กับประชาชนจำนวน ๑๕ คัน คันละ ๕๐ คน (news.thaipbs.or.thออนไลน์ ๑๔ ธ.ค.๕๙)

**"น้องลีโอ" เด็กออทิสติก จำพระบรมราโชวาทได้ ๗๙ เรื่อง เพราะอ่านก่อนไปเรียนทุกวัน"** **"น้องลีโอ" เด็กออทิสติกที่ชอบวาดรูปในหลวง ร. ๙ จำพระราชดำรัสและพระบรมราโชวาทของพระองค์จนขึ้นใจได้ถึง ๗๙ เรื่อง อ่านก่อนไปโรงเรียนทุกวัน"** "ที่บ้านหนองแต้ หมู่ ๖ ต.บ้านดง อ.เขื่อนอุบลรัตน์ จ.ขอนแก่น **นายภูตินันท์ เอกลาภ อายุ ๑๘ ปี ซึ่งเป็นเด็กออทิสติก** และเคยสร้างความประทับใจ วาดพระบรมฉายาลักษณ์ของพระเจ้าอยู่หัวรัชกาลที่ ๙ ติดไว้รอบบ้าน ติดภาพสักการะไว้หน้าบ้าน จนหลายคนในหมู่บ้านมาร่วมกิจกรรมด้วย เนื่องในกิจกรรมวันพ่อ ได้สร้างความประทับใจและความทึ่งอีกครั้ง **เพราะสามารถจดจำพระบรมราโชวาทและพระราชดำรัสของพระบาทสมเด็จพระมหาปรมินทรภูมิพลอดุลยเดช ได้ถึง ๗๙ เรื่องโดยทุกวันน้องลีโอจะนั่งดูข่าว และรอฟังพระบรมราโชวาทที่นำมาอ่านหลังรายการข่าวทางช่อง ๗ เมื่อฟังเสร็จน้องลีโอก็จะพูดต่อทันทีว่า**  เป็นพระบรมราโชวาทในวาระหรือโอกาสใด เมื่อไหร่ ซึ่งน้องลีโอ บอกว่า บางทีมีการอ่านแต่ไม่บอกว่า เนื่องในโอกาสอะไรเมื่อไหร่ จึงได้ค้นคว้าทางอินเตอร์เน็ตและบันทึกไว้ในโทรศัพท์มือถือส่วนตัว และก่อนไปโรงเรียน ซึ่งปัจจุบันเรียนชั้น ม.๖ ที่โรงเรียนเขื่อนอุบลรัตน์ น้องลีโอจะหยิบเอาโทรศัพท์มือถือมาเปิดอ่านพระบรมราโชวาทพร้อมกับถวายความอาลัยเอ่ยพระนามเต็มของพระบาทสมเด็จพระปรมินทรมหาภูมิพลอดุลยเดชได้ทั้งหมด

**นายหรรษา เอกลาพ พ่อของน้องลีโอ บอกว่า** สิ่งที่ลีโอทำทุกวันคืออ่านพระบรมราโชวาทหรือพระราชดำรัสจนกลายเป็นกิจวัตรประจำวัน แม้จะเป็นเด็กออทิสติก ชอบติดตามข่าวสารหลังรายการข่าว เมื่อฟังเสร็จน้องลีโอได้จำเอาพระบรมราโชวาทหรือพระราชดำรัสนั้นไปค้นคว้าเพิ่มเติมว่า เนื่องในโอกาสอะไร และนำมากล่าวต่อท้ายการอ่านของผู้ประกาศทุกวัน **และแม้จะเป็นออทิสติก แต่ข้อคิดดีๆเหล่านี้จะช่วยกล่อมเกลา ทำให้น้องลีโอสามารถอยู่ในสังคมได้อย่างคนปกติมากที่สุด** (nationtv.tvออนไลน์/มูลนิธิพัฒนาคนพิการไทย ๕ ธ.ค.๕๙)

**'อ่านเพื่อพ่อ ส่งต่อแสงสว่าง เพื่อผู้พิการทางสายตา' ผ่านแอพพลิเคชั่น 'Read for the Blind'**  
 อีกครั้งของ **"เคทีซี" กับการจัดกิจกรรมดีๆ "อ่านเพื่อพ่อ ส่งต่อแสงสว่าง เพื่อผู้พิการทางสายตา" เชิญชวนพนักงานและประชาชนคนไทย คัดเลือกหนังสือหรือบทความที่มีความประทับใจ เกี่ยวกับพระบาทสมเด็จพระปรมินทรมหาภูมิพลอดุลยเดช เพื่อส่งต่อเป็นหนังสือเสียงให้กับผู้พิการทางสายตา ผ่านแอพพลิเคชั่น "Read for the Blind"** ช่องทางที่เปิดโอกาสให้คนไทยทำความดีได้ง่ายขึ้น ไม่จำกัดเวลา หรือสถานที่ผ่านเครื่องมือสื่อสารสอดรับไลฟ์สไตล์คนไทยที่นิยมใช้โทรศัพท์มือถือ  
 พจนีย์พร ชำนาญภักดี ผู้อำนวยการทรัพยากรบุคคล "เคทีซี" หรือ บริษัท บัตรกรุงไทย จำกัด (มหาชน) กล่าวว่า "เคทีซีได้จัดกิจกรรม "อ่านเพื่อพ่อ ส่งต่อแสงสว่าง เพื่อผู้พิการทางสายตา" ในครั้งนี้ **ด้วยวัตถุประสงค์เพื่อให้พนักงานที่รักการอ่าน ได้มีโอกาสส่งต่อความรู้ ให้กับผู้พิการทางสายตา โดยคัดเลือกหนังสือ หรือบทความที่มีความประทับใจเกี่ยวกับพระบาทสมเด็จพระปรมินทร มหาภูมิพลอดุลยเดชเพื่อใช้บันทึกเป็นหนังสือเสียง ผ่านแอพพลิเคชั่น "Read for the Blind"** ที่ถูกออกแบบเพื่อรองรับไลฟ์สไตล์ของคนไทยในยุคที่โซเชียล มีเดียเข้ามามีอิทธิพลซึ่งถือเป็นช่องทางทำความดีที่สะดวกรวดเร็วและไม่จำกัดสถานที่อีกด้วย"  
 **ณัฐวุฒิ อมรวิวัฒน์ ผู้ก่อตั้งแอพพลิเคชั่น "Read for the Blind" กล่าวว่า** "สังคมในยุคนี้ถูกเรียกว่า "สังคมก้มหน้า" ซึ่งฟังดูมีแต่แง่ลบ จริงๆ แล้วความเจริญด้านเทคโนโลยีก็มีแง่ดีๆ อยู่ ผมจึงมีความมุ่งมั่นที่จะ**เปลี่ยนความหมายของสังคมก้มหน้าให้เป็น "สังคมก้มหน้า...ทำดี" ด้วยการสร้างแอพลิเคชั่น "Read for the Blind" ซึ่งเป็นแอพพลิเคชั่นให้คนตาดีสามารถใช้อ่านหนังสือให้คนตาบอดได้ทุกที่ทุกเวลา** สิ่งนี้ดูเหมือนจะมุ่งไปที่การช่วยเหลือคนตาบอด แต่ในความเป็นจริงแล้วไม่ได้ช่วยแค่คนตาบอด แต่เป็นการช่วยคนตาดี ให้ได้ใช้เทคโนโลยีในการทำประโยชน์เพื่อสังคม เรากำลังสร้างบรรยากาศของการทำความดีให้เกิดขึ้นในสังคม โซเชียล และปลูกฝังให้คนไทยรู้สึกคุ้นชินกับการทำความดีโดยไม่มีข้อจำกัดเรื่องสถานที่หรือเวลา"  
 ทางด้าน **ชลทิพย์ ยิ้มย่อง ผู้ดูแลระบบข้อมูลข่าวสารสำหรับคนตาบอดและผู้พิการทางสื่อสิ่งพิมพ์ กล่าวว่า** "สำหรับผู้ที่เสียสละเวลาเพื่อมาแบ่งปันสิ่งดีๆ ให้กับคนตาบอดถือเป็นการให้ที่ยิ่งใหญ่ การให้ไม่จำเป็นต้องอยู่ในรูปเงินทอง แต่สามารถแบ่งปันได้ด้วยการถ่ายทอด **การอ่าน การเป็นตาให้กับเขาและเธอ ประเภทหนังสือ ที่ผู้พิการทางสายตาต้องการเป็นพิเศษ ประกอบไปด้วยหนังสือและบทความ ทางด้านวิชาการ บันเทิง รวมถึงหนังสือที่ช่วยส่งเสริมความรู้ให้ กับคนตาบอดในด้านการประกอบอาชีพ เช่น** การนวด, โหราศาสตร์, ภูมิศาสตร์และการท่องเที่ยว, ประวัติศาสตร์ทั้งในและต่างประเทศ, วรรณคดี วรรณกรรม, เศรษฐกิจการเงิน การลงทุน, ศาสนา และปรัชญา, ดนตรี กีฬาและบันเทิง, กฎหมาย การเมือง การปกครอง, เรื่องสั้นทั้งไทยและแปล,ความรู้ด้านภาษาต่างประเทศ,ไอทีและเทคโนโลยี,วิทยาศาสตร์เทคโนโลยีและสิ่งแวดล้อม"  
 "ปัจจุบัน **มีจำนวนอาสาสมัครที่ดาวน์โหลดแอพพลิเคชั่น Read for the Blind ไปแล้วกว่า ๑๘๐,๐๐๐ ราย** มีการสร้างหนังสือในระบบประมาณ ไม่ต่ำกว่า ๕๐,๐๐๐ เล่ม และบทความอีกกว่า ๖๐,๐๐๐ บทความ จำนวนสมาชิกผู้พิการที่สมัครเข้าใช้งาน(เฉพาะที่ใช้งานในระบบ)จำนวนกว่า๕,๐๐๐ราย"  
 **นอกจากสมาชิกคนตาบอดจะใช้งานอ่านหนังสือหรือบทความผ่านแอพพลิเคชั่น Read for the Blind แล้วยังมีอีก ๔ ช่องทางหลัก คือ** **(1414Plus) ได้แก่** **๑.บริการสายด่วนข้อมูลข่าวสารเพื่อคนตาบอดผ่านระบบโทรศัพท์อัตโนมัติ หมายเลข ๑๔๑๔** ซึ่งมีจำนวนสมาชิกที่โทรศัพท์เข้าไปเพื่อฟังหนังสือ ข่าวสาร ประกาศ และบทความต่างๆ ในระบบ จำนวน ๓๐๐,๐๐๐ สายต่อเดือน **๒.แอพพลิเคชั่น TAB2Read mobile อ่านหนังสือผ่านทางเว็บไซต์** หรือแอพพลิเคชั่นหลักของทางห้องสมุดคนตาบอดและผู้พิการทางสื่อ สิ่งพิมพ์แห่งชาติ มูลนิธิคนตาบอดไทย **๓.บทความและหนังสือที่ถูกอ่านผ่านแอพพลิเคชั่น Read for the Blind** จะถูกนำมาออกอากาศทางวิทยุเพื่อการเข้าถึงข้อมูลข่าวสารทางสื่อสิ่งพิมพ์ (TAB Radio) ซึ่งเป็นวิทยุบริการการอ่านสำหรับคนตาบอด **๔. หนังสือที่ถูกอ่านอย่างสมบูรณ์ครบถ้วน** และผ่านการตรวจสอบคุณภาพแล้ว จะถูกให้บริการเป็นแผ่นสำหรับยืม-คืนในห้องสมุดคนตาบอดฯต่อไป  
 สำหรับผู้ที่ไม่สะดวกอ่านหนังสือผ่านแอพพลิเคชั่น หรือไม่มีสมาร์ทโฟน สามารถบันทึกเสียงลงคอมพิวเตอร์ได้โดยใช้โปรแกรมของห้องสมุดคนตาบอดฯ **ผู้สนใจสามารถสอบถามข้อมูลเพิ่มเติมได้ที่ ห้องสมุดคนตาบอดและผู้พิการทางสื่อสิ่งพิมพ์แห่งชาติ มูลนิธิคนตาบอดไทย โทรศัพท์๐๒-๒๔๖๓๘๓๕ ต่อ ๒๐๑-๒๐๒** (ryt๙.comออนไลน์ ๒๕ พ.ย.๕๙)

**“คำรักคำแรก” เพลงประกอบละคร แสงเทียน ผลงานใหม่ของ S2S กลุ่มนักร้องนักดนตรีตาบอด**

 จากนักร้องผู้พิการทางสายตาที่สร้างความสุขให้กับทุกคนในที่สาธารณะ วันนี้พวกเขาสามารถก้าวขึ้นสู่ดวงดาวได้แล้ว หลังจากฝึกฝนและพัฒนาตัวเองอย่างต่อเนื่อง ทำให้มีความสามารถระดับมืออาชีพ และวันนี้**วง S2S ภายใต้การดูแลของสถาบันดนตรีคนตาบอด และสมาคมคนตาบอดแห่งประเทศไทย มีผลงานเป็นของตัวเองในเพลง “คำรักคำแรก” ประกอบละครเรื่อง** แสงเทียน โดยวง S2S ได้เล่าว่า

**“สำหรับพวกเราวง S2S เกิดจาก โครงการพัฒนาศักยภาพนักร้องนักดนตรีตาบอดในที่สาธารณะ จากถนนสู่ดวงดาว** การที่พวกเราได้มาอยู่ในโครงการนี้เราจะได้รับการฝึกฝน สร้างประสบการณ์การทำผลงานเพลง และเป็นกำลังใจให้กันและกัน เพื่อเป็นที่ยอมรับของคนในสังคมว่าเราเป็นศิลปินมืออาชีพ **เพลงที่เราร้องอยู่เสมอคือเพลง “ยิ้มสู้” ซึ่งเป็นเพลงพระราชนิพนธ์ในพระบาทสมเด็จพระปรมินทรมหาภูมิพลอดุลยเดช ทรงพระราชนิพนธ์ใน ปี พ.ศ. ๒๔๙๕ และทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าจักรพันธ์เพ็ญศิริ นิพนธ์คำร้องภาษาไทย เพื่อเป็นการปลอบขวัญ และให้กำลังใจแก่คนตาบอด** ซึ่งนับเป็นพระมหากรุณาธิคุณอย่างหาที่สุดมิได้ เพลงนี้ทำให้พวกเราเกิดแรงบันดาลใจในการทำสิ่งที่เรารัก มีแรงที่จะฝึกฝนและพัฒนาตัวเองไปเรื่อย ๆ เพื่อไปถึงเป้าหมายสูงสุดให้ได้ ตอนนี้พวกเราก็ทำได้แล้ว เรามีผลงานเพลงเป็นของตัวเอง ชื่อเพลง “คำรักคำแรก” ประกอบละครเรื่องแสงเทียน เรารู้สึกดีใจกับผลงานเพลงนี้มากครับ เพราะเราไม่เคยคิดมาก่อนว่าเราจะได้รับโอกาสให้ร้องเพลงประกอบละคร  ต้องขอบคุณทุกฝ่ายที่ให้โอกาสเราได้ทำในสิ่งที่เรารัก และอยากเป็นกำลังใจให้กับเพื่อน ๆ ทุกคน ในการฝึกฝนตัวเอง อย่าท้อ อดทนสู้ สักวันจะเป็นวันของเราครับ” (music.mthai.comออนไลน์ ๒๕ พ.ย.๕๙)

**จุดประกาย ‘โค้ดดิ้ง’ หนุนผู้พิการใช้เทคโนฯ ข้ามขีดจำกัด**

 **ไมโครซอฟท์เปิดตัว YouthSpark สร้างมูลค่างานด้วยโค้ดดิ้ง เสริมอาชีพเยาวชนไทย ให้เหนือข้อจำกัดทางกายภาพ แม้ในไทยจะมีกฎหมายต่างๆ ที่ส่งเสริมความสามารถของบุคคลพิเศษ การยอมรับความแตกต่างและความเท่าเทียม** รวมทั้งพระราชบัญญัติส่งเสริมและพัฒนาคุณภาพชีวิตคนพิการ พ.ศ.๒๕๕๐ แก้ไขเพิ่มเติม (ฉบับที่ ๒) พ.ศ.๒๕๕๖ มาตรา ๓๓ ที่กำหนดให้นายจ้าง หรือเจ้าของสถานประกอบการและหน่วยงานรัฐ รับคนพิการเข้าทำงานตามลักษณะงานในสัดส่วนที่เหมาะสม**อัตรา ๑๐๐ คนต่อผู้พิการ ๑ คน** แต่ทางปฏิบัติแล้วผู้พิการจำนวนมากยังไม่ได้รับการจ้างงาน   
 เนื่องจากขาดทักษะที่จำเป็นต่อการทำงาน ซึ่งเปลี่ยนไปตามความต้องการนายจ้างแต่ละยุคสมัย ขณะที่ หนึ่งความต้องการตลาดแรงงานยุคนี้ คือ ทักษะด้านคอมพิวเตอร์และไอที  **บาทหลวง ดร.พิชาญ ใจเสรี ประธานมูลนิธิพระมหาไถ่เพื่อพัฒนาคนพิการ บอกว่า** ผู้พิการสามารถพัฒนาทักษะตัวเองให้ตอบโจทย์ความต้องการ โดยเฉพาะด้านไอทีที่นำความรู้ไปต่อยอดประกอบอาชีพและพึ่งพาตัวเองได้แม้ยุคที่เศรษฐกิจและสังคมเปลี่ยนเร็ว  **"หวังว่านอกจากจะใช้องค์ความรู้ที่ได้จากการอบรมในห้องเรียน เยาวชนจะมีจิตสำนึกความรับผิดชอบต่อครอบครัวชุมชนที่ดำเนินชีวิตอยู่และความรับผิดชอบต่อเศรษฐกิจ”** รัฐ-เอกชนร่วมปลุกไฟ  นางสาวศิริพร พัชรวัฒน์ ผู้อำนวยการฝ่ายส่งเสริมอุตสาหกรรมซอฟต์แวร์ไทย บริษัท ไมโครซอฟท์ จำกัด (ประเทศไทย) บอกว่า **จากการสำรวจพบว่า ทั่วโลกภายในปี ๒๕๖๓ ความต้องการแรงงานด้านไอทีมีถึง ๖ ล้านคน** ขณะที่ไทยความต้องการแรงงานด้านไอทีโดยเฉพาะโปรแกรมเมอร์ยังอยู่ในจุดที่ขาดแคลน   
 ทั้งนี้  **“ไมโครซอฟท์” เข้ามามีบทบาทสนับสนุนสร้างบุคลากรที่มีความรู้ความสามารถด้านไอทีผ่านโครงการต่างๆ “ยูธ สปาร์ค” เป็นหนึ่งในหลายโครงการ** ที่สร้างความรู้ด้านไอทีและกระตุ้นความสนใจการศึกษาด้านไอทีให้เยาวชน ผ่านรูปแบบการอบรม ผู้สอนสามารถนำความรู้ไปเผยแพร่ต่อ ตั้งแต่ความรู้ระดับเริ่มต้น การสร้างอาชีพด้านเทคโนโลยีตลอดจนสร้างมูลค่าเพิ่มให้ตัวเองรวมถึงทักษะการเป็นผู้ประกอบการ   
 ล่าสุด**ร่วมมือกับ “กระทรวงดิจิทัลเพื่อเศรษฐกิจและสังคม” และ “มูลนิธิพระมหาไถ่เพื่อการพัฒนาคนพิการ” และ “สถาบันเชนจ์ฟิวชั่น” จัดอบรมทักษะด้านโค้ดดิ้ง หรือเขียนโปรแกรมให้เยาวชนผู้พิการ**  เป้าหมายสอนให้เยาวชนเริ่มสนใจเขียนโปรแกรม หรือโค้ดดิ้งเพื่อสร้าง “ผู้ผลิตและสร้างสรรค์” งานด้านไอทีและซอฟต์แวร์ซึ่งเป็นกลุ่มที่อุตสาหกรรมขาดแคลน   
 “เราทำตั้งแต่เบื้องต้น ปูพื้นฐานตั้งแต่ระดับที่ง่ายสุด ให้เยาวชนมีทักษะ มีตรรกะ และความสามารถแก้ปัญหา เป็นพื้นฐานสำคัญการโค้ดดิ้ง **สำคัญกว่านั้น คือ สร้างความเข้าใจใหม่ให้เยาวชนเหล่านี้มองว่าการเขียนโปรแกรม หรืองานหน้าจอคอมพิวเตอร์ไม่ใช่งานเฉพาะของผู้ชาย หรือคนปกติเท่านั้น** แต่ใครๆ ก็ทำได้ไม่ว่าจะเป็นผู้พิการหรือเป็นผู้หญิงผู้ชาย”   
 โครงการครั้งนี้ คาดว่า **จะสามารถปูพื้นความรู้การเขียนโปรแกรมให้เยาวชนทั่วประเทศ ๗,๐๐๐ ราย จำนวนนี้เน้นกลุ่มเยาวชนผู้พิการ ๑,๐๐๐ ราย** ภายใต้งบประมาณราว ๒ ล้านบาท ในปีงบประมาณ ๒๕๕๘-๒๕๕๙ ของไมโครซอฟท์   
 **ศิษย์เก่าแนะทางเซียนไอที  นายมานิตย์ อินทร์พิมพ์ โปรแกรมเมอร์และที่ปรึกษาไอทีในบริษัทต่างๆ บอกว่า ไม่ว่าคนพิการหรือไม่พิการทุกคนล้วนต้องมีความพยายาม หนึ่งในผลงานที่เป็นความภาคภูมิใจ คือ** เป็นหนึ่งในทีมพัฒนาระบบไมโครซอฟท์ ออฟฟิศ ๙๗ เวอร์ชั่นภาษาไทย แสดงให้เห็นว่า ศักยภาพผู้พิการไม่ต่างจากคนทั่วไปหากสิ่งสำคัญคือความพยายามต้องมีมากกว่าปกติ   
 **โอกาสจะเกิดขึ้นไม่ได้เลยถ้านั่งอยู่เฉยๆ ในโลกนี้เทคโนโลยีเปลี่ยนไปเรื่อยๆ แต่สิ่งที่ไม่เคยเปลี่ยนเลย คือ** ต้องมีความพยายาม ไม่ต่างกับมุมมองผู้พิการรายอื่นๆ เช่น นายนครินทร์ ลาโยธี ผู้จัดการฝ่ายพัฒนาแอพพลิเคชั่น ธนาคารเอชเอสบีซี บอกว่า เริ่มหัดเขียนโปรแกรมจากพระมหาไถ่จนปัจจุบันมีโอกาสได้ทำงานกับธนาคารและเป็นโปรแกรมเมอร์ที่ใช้เท้าเขียนโปรแกรม   
 “ทุกวันนี้ส่งน้องเรียนจบป.โท เราอยากได้อะไรก็ได้สิ่งที่เราอยากได้ ถ้าเรานำความสามารถที่มีมาใช้ประโยชน์ ทุกอย่างสำหรับผมเริ่มต้นมาจากการเขียนโค้ดดิ้ง ซึ่งผมอาจะเป็นคนแรกๆที่เขียนโปรแกรมได้ด้วยเท้าโดยไม่ได้มีอุปกรณ์พิเศษ หรือคอมพิวเตอร์ที่แตกต่างจากคนอื่นๆ” (กรุงเทพธุรกิจออนไลน์/มูลนิธิพัฒนาคนพิการไทย ๒๙ พ.ย.๕๙)

**พม.จัดงานวันคนพิการสากล ประจำปี ๒๕๕๙**

****กระทรวงการพัฒนาสังคมและความมั่นคงของมนุษย์ โดยกรมส่งเสริมและพัฒนาคุณภาพชีวิตคนพิการ ร่วมกับสมาคมสภาคนพิการแห่งประเทศไทย กำหนดจัดงานวันคนพิการสากล ประจำปี ๒๕๕๙ สำหรับปีนี้ **องค์การสหประชาชาติ ได้กำหนดหัวข้อหลัก คือ "การบรรลุ ๑๗ เป้าประสงค์ของการพัฒนาที่ยั่งยืน มุ่งสู่อนาคตที่ต้องการ"** (Achieving ๑๗ Goals for the Future We want) สำหรับประเทศไทย คณะกรรมการจัดงานฯ ได้กำหนดหัวข้อ คือ คนพิการใต้ร่มพระบารมี:สู่การพัฒนาที่ยั่งยืน กิจกรรมในงานประกอบด้วย การมอบโล่ประกาศเกียรติคุณแก่บุคคล หน่วยงาน องค์กรดีเด่น ที่สนับสนุนการดำเนินงานด้านคนพิการ รางวัลคนพิการต้นแบบ รวมจำนวน ๑๙๓ รางวัล การอ่านสาส์นวันคนพิการสากล **การแสดงความสามารถของคนพิการ และการแสดงนิทรรศการ ในวันที่ ๒ ธันวาคม ๒๕๕๙ ณ ห้องรอยัลจูบีลี่ อาคารชาเลนเจอร์ เมืองทองธานี** (thaipr.netออนไลน์ ๒๙ พ.ย.๕๙)

**ก.แรงงาน ตั้งเป้าสร้างอาชีพให้คนพิการ-ผู้สูงอายุปี ๖๐**

**กระทรวงแรงงาน ร่วมมือกับ แม่ทัพภาคที่ ๒ จังหวัดนครราชสีมาและอธิการบดีมหาวิทยาลัยเทคโนโลยีสุรนารี สร้างโอกาสให้คนพิการและผู้สูงอายุ มีงานทำ มีอาชีพ ในปี ๒๕๖๐** คาดจะมีการจ้างงานและการประกอบอาชีพในภาคตะวันออกเฉียงเหนือ รวม ๒,๗๗๐ คน

**"หม่อมหลวงปุณฑริก สมิติ" ปลัดกระทรวงแรงงาน เป็นประธานเปิดโครงการประชารัฐสร้างโอกาสคนพิการและผู้สูงอายุ มีงานทำ มีอาชีพ โดยกล่าวว่า** รัฐบาลมีนโยบายให้ความสำคัญต่อประชาชน อยู่ดีมีสุข กระทรวงแรงงาน มียุทธศาสตร์ด้านความมั่นคงและเศรษฐกิจ เป็นกลไกการบริหารจัดการกำลังคมของชาติให้กระจายลงสู่ทุกภาคการผลิตของประเทศอย่างสมดุล  
 **โดยยึดหลักใน ๓ มิติ คือ** ศักยภาพของกำลังแรงงานและต้นทุนมนุษย์ ความมีประสิทธิภาพของตลาดแรงงาน และความมั่นคงในการดำรงชีวิตจากการทำงาน **ซึ่งในปี ๒๕๖๐ กระทรวงแรงงานได้กำหนดยุทธศาสตร์ด้านแรงงาน การป้องกันและแก้ไขปัญหาการค้ามนุษย์ด้านแรงงาน การส่งเสริมการจ้างงานคนพิการและผู้สูงอายุ การยกระดับคุณภาพชีวิตแรงงานนอกระบบ** สอดรับยุทธศาสตร์ชาติในด้านการพัฒนาและเสริมสร้างศักยภาพให้มีโอกาสความเสมอและเท่าเทียมกันทางสังคม  
 อีกทั้ง **"พลเอก ศิริชัย ดิษฐกุล" รัฐมนตรีว่าการกระทรวงแรงงาน มีแผนการปฏิบัติงานระยะที่ ๑ ของปี ๒๕๖๐ ในมิติใหม่การส่งเสริมการมีงานทำ การยกระดับคุณภาพชีวิตแรงงานนอกระบบ คนพิการ ผู้สูงอายุ รวมถึงการเพิ่มผลิตภาพแรงงานสู่ไทยแลนด์ ๔.๐** ซึ่งการจัดโครงการพลังประชารัฐสร้างโอกาสคนพิการและผู้สูงอายุมีงานทำ มีอาชีพ เป็นการน้อมนำกระแสพระราชดำรัสของพระบาทสมเด็จพระปรมินทรมหาภูมิพลอดุลยเดช พระราชทานแก่คณะกรรมการมูลนิธิอนุเคราะห์คนพิการ ในพระบรมราชูปถัมภ์ของสมเด็จพระศรีนครินทราบรมราชชนนีณพระตำหนักจิตรลดารโหฐานเมื่อวันที่๒๒มีนาคม๒๕๑๗  
 **ความตอนหนึ่งว่า** "งานช่วยเหลือคนพิการนี้ ก็มีความสำคัญอย่างยิ่ง **เพราะว่าผู้พิการไม่ได้อยากจะเป็นผู้พิการ และอยากช่วยเหลือตนเอง ถ้าเราไม่ช่วยเขาให้สามารถที่ปฏิบัติงานอะไรเพื่อชีวิต และเศรษฐกิจของครอบครัวจะทำให้เกิดสิ่งที่หนักในครอบครัวหนักแก่ส่วนรวม** ฉะนั้น นโยบายที่จะทำก็คือ ช่วยเขาให้ช่วยเหลือตนเองได้เพื่อจะทำให้เขาสามารถเป็นประโยชน์ต่อสังคม"  
 **กระทรวงแรงงาน จึงได้น้อมนำกระแสพระราชดำรัสมาเป็นแนวทางในการส่งเสริมการมีงานทำให้กับประชาชนทุกกลุ่ม ซึ่งกลุ่มคนพิการและผู้สูงอายุถือเป็นทรัพยากรบุคคลที่มีคุณค่า สามารถทำงานในสถานประกอบการหรือประกอบอาชีพที่ทำให้เป็นผลดีต่อเศรษฐกิจโดยรวม** สำหรับ ๒๐ จังหวัดภาคตะวันออกเฉียงเหนือ มีนายจ้างสถานประกอบการที่ต้องปฏิบัติตามกฎหมายจ้างงานคนพิการในปี ๒๕๕๙ จำนวน ๘๙๑ แห่ง การจ้างงานคนพิการเข้าทำงานในสถานประกอบการ จำนวน ๑,๕๔๔ คน ได้รับสิทธิตามมาตรา ๓๕ แห่งพระราชบัญญัติส่งเสริมและพัฒนาคุณภาพชีวิตคนพิการแห่งชาติ พ.ศ. ๒๕๕๐ จำนวน ๕๕๕ คน สร้างมูลค่า ๒๒๖ ล้านบาทต่อปี และในปี ๒๕๖๐ **คาดว่าจะมีการจ้างงานและการประกอบอาชีพในภาคตะวันออกเฉียงเหนือ รวม ๒,๗๗๓ คน เป็นคนพิการ ๒,๐๙๙ คน ผู้สูงอายุ ๔๐๐ คน** ทหารที่ปลดประจำการจากความพิการในการสู้รบ และครอบครัวทหารที่มีความพิการ๒๗๔คน  
 นอกจากนี้ **ปลัดกระทรวงแรงงาน ได้เชิญชวนให้สถานประกอบการมีการจ้างงานผู้พิการและใช้สิทธิตามมาตรา ๓๕ การจ้างผู้พิการทำงานที่บ้าน รวมถึงส่งเสริมให้มีการจ้างานผู้สูงอายุ** เนื่องจากในปี ๒๕๗๘ ประเทศไทยจะก้าวสู่สังคมผู้สูงอายุแบบเข้มข้น อีกทั้งยังให้กรมการจัดหางานผลักดันโครงการนี้ให้เห็นผลสัมฤทธิ์และขยายสู่ทุกภาคของประเทศด้วย  
 **สำหรับความร่วมมือในครั้งนี้ ได้มีการจัดกิจกรรม การจ้างงานคนพิการและผู้สูงอายุ ต้นแบบการจ้างงานและส่งเสริมอาชีพให้แก่ทหารที่ปลดประจำการจากความพิการในการสู้รบและครอบครัวทหารที่มีความพิการ** การถ่ายทอดนวัตกรรมและเทคโนโลยีด้านการเกษตรให้คนพิการและผู้สูงอายุได้นำไปใช้ในการประกอบอาชีพ การฝึกอบรมหลักสูตรการเลี้ยงไก่ การเพาะเห็ดเศรษฐกิจ และการปลูกผักไฮโดรโปนิกส์ รวมถึงการมอบอุปกรณ์และวัสดุในการประกอบอาชีพให้แก่ทหารที่ปลดประจำการจากความพิการในการสู้รบและครอบครัวทหารที่มีความพิการ

(ประชาชาติธุรกิจออนไลน์ ๓๐ พ.ย.๕๙)

**มจธ. เตรียมปล่อยแถว ๒๒ คนพิการจากโครงการฝึกอบรม-ฝึกงานคนพิการฯ รุ่นที่ ๓ เข้าสู่สถานประกอบการ**

**หลังผ่านการเข้าฝึกอบรม-ฝึกงานภายใต้โครงการส่งเสริมและพัฒนาศักยภาพคนพิการปี ๒๕๕๙ เป็นเวลา ๖ เดือน** (ตั้งแต่เดือนมิถุนายน – เดือนพฤศจิกายน) **กลุ่มคนพิการที่เข้าร่วมโครงการฯ จำนวน ๒๒ คน** **ซึ่งประกอบด้วย** คนพิการด้านการเคลื่อนไหว ๒๐ คน และด้านสติปัญญา ๒ คน โครงการดังกล่าวส่งเสริมให้คนพิการที่เข้าร่วมโครงการได้มีโอกาสพัฒนาศักยภาพของตนเอง ทั้งด้านสังคมในการปรับตัวเพื่ออยู่ร่วมกับผู้อื่น ความรู้ด้านวิชาการ ทักษะในด้านการประกอบอาชีพ "เจ้าหน้าที่ประจำสำนักงาน" และได้รับการเสริมสร้างประสบการณ์จากการปฏิบัติงานจริงในสถานประกอบการที่จะช่วยสร้างแรงบันดาลใจให้กับคนพิการ **รวมถึงได้มีโลกทัศน์ที่กว้างขึ้น ส่งผลให้ผู้ที่เข้าร่วมโครงการมีความมั่นใจในการดำเนินชีวิตและประกอบอาชีพมากขึ้น**

ล่าสุดคนพิการกลุ่มนี้พร้อมแล้วสำหรับการเข้าสู่การทำงานในสถานประกอบการจริงต่อไป โดย**ในวันพุธที่ ๓๐ พฤศจิกายน ๒๕๕๙ ได้จัดให้มีพิธีปิดโครงการฝึกอบรม-ฝึกงานคนพิการเพื่อเตรียมความพร้อมเข้าทำงานในสถานประกอบการ รุ่นที่ ๓ ภายใต้โครงการส่งเสริมและพัฒนาศักยภาพคนพิการขึ้น** ณ ห้องพุทธรักษาและห้องธรรมรักษา อาคารสัมมนามหาวิทยาลัยเทคโนโลยีพระจอมเกล้าธนบุรี(มจธ.)(ryt๙.comออนไลน์๑ธ.ค.๕๙)

**รบ.ใส่ใจคนพิการ จัดส่งเสริมอาชีพให้อยู่ร่วมในสังคมได้อย่างมีเกียรติ มีความสุข**

 **นายกฯ ให้กำลังใจคนพิการในโอกาส “วันคนพิการสากล”** ระบุ รัฐจัดสวัสดิการส่งเสริมฝึกอาชีพ การศึกษา เพื่อยกระดับความเป็นอยู่ให้สามารถอยู่ร่วมในสังคมได้อย่างมีเกียรติ มีศักดิ์ศรี มีความสุข

**พล.อ.ประยุทธ์ จันทร์โอชา นายกรัฐมนตรี ปราศรัยเนื่องในโอกาส “วันคนพิการสากล” ว่า** ในนามของรัฐบาลและคณะรัฐมนตรี ขอส่งความระลึกถึงและความปรารถนาดีมายังพี่น้องคนพิการทุกท่าน **องค์การสหประชาชาติได้ประกาศให้วันที่ ๓ ธันวาคมของทุกปี เป็น “วันคนพิการสากล”** และเชิญชวนให้ประเทศสมาชิกร่วมจัดกิจกรรมเสริมสร้างความเข้าใจและให้โอกาสคนพิการมีส่วนร่วมในสังคมอย่างสร้างสรรค์และเสมอภาคกับบุคคลทั่วไป **โดยในปี ๒๕๕๙ นี้ ได้กำหนดประเด็นหลัก คือ** การบรรลุ ๑๗ เป้าประสงค์ของการพัฒนาที่ยั่งยืน มุ่งสู่อนาคตที่ต้องการ เพื่อเป็นการส่งเสริมสังคมที่ปราศจากอุปสรรค การเข้าถึงสภาพแวดล้อมข้อมูลข่าวสารและเทคโนโลยีสารสนเทศสำหรับคนพิการ  
 **รัฐบาลตระหนักถึงความสำคัญของการส่งเสริมและการพัฒนาคุณภาพชีวิตคนพิการ ที่สอดคล้องกับเป้าหมายของการพัฒนาที่ยั่งยืน และแนวทางประชารัฐด้านสังคมในการส่งเสริมอาชีพ** จึงได้กำหนดนโยบายในการพัฒนาคุณภาพชีวิตของคนพิการทุกประเภท โดยให้การคุ้มครองส่งเสริมสิทธิและจัดสวัสดิการช่วยเหลือในด้านต่างๆ **การฝึกอาชีพเพื่อให้มีงานทำ การเข้าถึงหลักประกันสุขภาพ การศึกษาอย่างเสมอภาคเท่าเทียมทั่วถึงและเป็นธรรมเพื่อยกระดับความเป็นอยู่ที่ดีลดความเหลื่อมล้ำและขจัดการเลือกปฏิบัติ** รวมทั้งปรับปรุงสภาพแวดล้อมต่างๆ พร้อมส่งเสริมสนับสนุนให้คนพิการสามารถเข้าถึงและใช้ประโยชน์ในการดำรงชีวิต ตลอดจนได้รับการพัฒนาทักษะด้านเทคโนโลยีสารสนเทศและการสื่อสาร เพื่อเป็นการยกระดับคุณภาพการเรียนรู้ มี**การฝึกอาชีพตามความสามารถและความถนัด รวมถึงการส่งเสริมการจ้างงาน สร้างอาชีพและรายได้ ทำให้คนพิการสามารถอยู่ร่วมในสังคมได้อย่างมีเกียรติ** มีศักดิ์ศรี มีความสุข พึ่งพาตนเองได้ และมีคุณภาพชีวิตที่ดีขึ้น  
 **พี่น้องคนพิการที่รักทุกท่านครับความเข้าใจของสังคม การให้โอกาส และการให้เกียรติ ถือเป็นการสร้างกำลังใจแก่คนพิการในการดำเนินชีวิตอย่างมีคุณค่า** นอกจากนี้ การสนับสนุน ส่งเสริมให้คนพิการได้มีส่วนร่วมในกิจกรรมทางสังคม อาทิ การเป็นนักร้อง นักดนตรี นักกีฬา จะเป็นการสร้างแรงบันดาลใจให้แก่คนพิการและคนทั่วไป ได้นำไปเป็นแบบอย่างในการดำเนินชีวิตอย่างเข้มแข็ง เพื่อเป็นพลังสำคัญในการสร้างสรรค์คุณประโยชน์ต่อสังคมและประเทศชาติต่อไป  
 “ในโอกาสนี้ ผมขออาราธนาคุณพระศรีรัตนตรัยและอำนาจสิ่งศักดิ์สิทธิ์ในสากล ได้โปรดดลบันดาลประทานพรให้พี่น้องคนพิการและครอบครัว ผู้ดูแล ตลอดจนเจ้าหน้าที่ผู้ปฏิบัติงานที่เกี่ยวข้อง จงประสบแต่ความสุข ความเจริญ มีกำลังกาย กำลังใจที่เข้มแข็ง เพื่อร่วมกันพัฒนาสังคมไทยให้เป็นสังคมแห่งความเสมอภาคและมีความเจริญอย่างมั่นคงสืบไป” (manager.co.thออนไลน์ ๔ ธ.ค.๕๙)

**ตั้งคณะทำงานประชารัฐเพื่อสังคมช่วยผู้พิการ-ผู้สูงวัย**

 **ภาครัฐ ภาคเอกชนและภาคประชาสังคม ร่วมตัวกันจัดตั้งคณะทำงานประชารัฐเพื่อสังคม ขับเคลื่อนประเด็นทางสังคม เช่น การจ้างงานคนพิการ พัฒนาที่อยู่อาศัย ออมเงินเพื่อผู้สูงอายุ**

**การหารือระหว่าง**นายสมคิด จาตุศรีพิทักษ์รองนายกรัฐมนตรี เป็นประธาน, พล.ต.อ.อดุลย์ แสงสิงแก้ว รัฐมนตรีว่าการกระทรวงพัฒนาสังคมและความมั่งคงของมนุษย์, นายอิสระ ว่องกุศลกิจ ประธานกรรมการหอการค้าไทย, กองทุนสนับสนุนการสร้างเสริมสุขภาพ (สสส.) ศาสตราจารย์เกียรติคุณ นพ.ประเวศ วสี ที่ปรึกษาคณะทำงานประชารัฐเพื่อสังคม

**ทั้งหมดจะมีหน้าที่ขับเคลื่อนประเด็นที่ถูกกำหนดไว้ ในระยะเบื้องต้น ๕ เรื่อง เช่น**ประเด็นการจ้างงานผู้พิการ แม้ว่ามีกฎหมายระบุให้ภาครัฐและเอกชนจ้างงานผู้พิการตามสัดส่วนที่กำหนด แต่ปัจจุบันในจำนวนผู้พิการที่สามารถทำงานได้กว่าครึ่งยังไม่มีงานทำ

**แต่นโยบายประชารัฐจ้างงานคนพิการจะกำหนดให้เพิ่มการจ้างงานคนพิการในภาครัฐให้ครบ ๑๕,๐๐๐ อัตรา ส่วนภาคเอกชนให้ครบ ๑๐,๐๐๐ อัตราภายใน ๒ ปีข้างหน้า** การจ้างงานผู้สูงอายุ เอกชนจะสามารถนำไปหักรายจ่ายได้ถึง ๒ เท่าของรายจ่ายประเภทเงินเดือน หรือค่าจ้างผู้สูงอายุตั้งแต่ ๖๐ ปีขึ้นไป

การสร้างความเข้าใจ เรื่องการออมเพื่อการเกษียณ  
อายุให้กับประชากรในกลุ่มต่างๆ โดยเฉพาะกลุ่มเยาวชนและแรงนอกระบบ เพื่อสร้างหลักประกันด้านเศรษฐกิจในยามสูงวัย **การพัฒนาที่อยู่อาศัยและระบบนิเวศน์ที่เหมาะสมเพื่อรองรับผู้สูงอายุและคนพิการ คือการสร้างที่พักอาศัยที่ปลอดภัยและมีระบบบริการ ตลอดจนสิ่งอำนวยความสะดวกที่เหมาะสมตามแนวคิดการออกแบบเพื่อทุกคน**และความปลอดภัยบนถนน สถานประกอบการ โรงงาน นิคมอุตสาหกรรม จะร่วมกันกำหนดนโยบายหรือมาตรการองค์กรเพื่อความปลอดภัยทางถนน ลดการบาดเจ็บและเสียชีวิตจากอุบัติเหตุ

**ทันตแพทย์สุปรีดา อดุลยานนท์ ผู้จัดการกองทุน สสส. หัวหน้าทีมภาคประชาสังคม ระบุว่า** ภาคประชาสังคม ดำเนินงานทั้งในด้านวิชาการและขับเคลื่อนนโยบายที่จะนำไปประสานความร่วมมือกับภาครัฐและภาคเอกชนในรูปแบบประชารัฐได้ (news.thaipbs.or.thออนไลน์ ๓ ธ.ค.๕๙)

**ตั้งเป้าจ้างงานคนพิการภาครัฐ ๑๕,๐๐๐ อัตราปี ๖๐**

 **คณะทำงานประชารัฐเพื่อสังคม เร่งขับเคลื่อนแผนงานตั้งเป้าจ้างงานคนพิการในภาครัฐเพิ่ม ๑๕,๐๐๐ อัตราในปี ๖๐**

**นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ กล่าวว่า** กรอบแนวคิดการขับเคลื่อนประชารัฐเพื่อสังคม มียุทธศาสตร์เสริมสร้างและพัฒนาศักยภาพมนุษย์ ในทุกกลุ่มวัย ทั้งผู้สูงอายุ คนพิการ เด็กและเยาวชน สตรี แรงงาน สร้างความเป็นธรรม **ลดความเหลื่อมล้ำทางสังคม โดยมีวิธีการขับเคลื่อนจากการการจ้างงาน พัฒนาศักยภาพ ที่อยู่อาศัยและสิ่งแวดล้อม วินัยทางการเงิน สิทธิ เสมอภาค โอกาส โดยสร้างกระแสและแรงขับเคลื่อนให้พร้อมกันในภาครัฐ เอกชน และประชาสังคม เพื่อเป้าหมาย ชุมชนเข้มแข็ง ประชาชนมีรายได้ และมีคุณภาพชีวิตที่ดี** โดยประเด็นดำเนินงานในการขับเคลื่อนระยะสั้นที่จะเห็นเป็นรูปธรรมภายในปี ๒๕๖๐ ประกอบด้วย เพิ่มการจ้างงานคนพิการในภาครัฐให้ครบ ๑๕,๐๐๐ อัตรา **ปัจจุบันสามารถจ้างคนพิการได้ร้อยละ ๒๐ หรือ ๓,๐๐๐ อัตรา และตั้งเป้าเพิ่มการจ้างงานคนพิการในภาคเอกชนให้ครบ ๑๐,๐๐๐ อัตรา ในปี ๒๕๖๐** พร้อมพัฒนาสถาบันคนพิการให้มีความเข้มแข็ง ให้ผู้สูงอายุมีงานทำเพิ่มขึ้นร้อยละ๑ หรือ ๓๙,๐๐๐ คน จากจำนวนผู้สูงอายุ ที่สามารถทำงานได้ทั้งในและนอกระบบ ๓.๙ ล้านคน การซ่อมแซมบ้านผู้สูงอายุ จำนวน ๒,๕๐๐ หลัง ปรับปรุงสถานที่สาธารณะจำนวน ๒๐๐ แห่ง การสร้างที่พักอาศัยสำหรับผู้สูงอายุ เช่น บ้านมั่นคง บ้านพอเพียงชนบท บ้านคนไร้บ้าน เคหะประชารัฐ บ้านสุขสบายเพื่อตายาย เป็นต้น และการขับเคลื่อนความปลอดภัยทางถนน เพื่อลดอุบัติเหตุและการสูญเสีย (innnews.co.thออนไลน์ ๓ ธ.ค.๕๙)

**เล็งดึงแท็กซี่เอกชนรับคนพิการ'กรุงเทพธนาคม'เผยผู้ใช้วีลแชร์ร้องรถ**

 บริษัทเอกชนหลายรายสนใจเข้ามาบริหารงานแท็กซี่คนพิการ คาดว่าต้องคุยกับ พม.ก่อนถึงจะสรุปแนวทางการดำเนินงานได้  
 **นายมานิต เตชอภิโชค กรรมการผู้อำนวยการบริษัท กรุงเทพธนาคม จำกัด เปิดเผยว่า** จากปัญหาผู้พิการและคนชราที่ใช้รถวีลแชร์ร้องเรียนเข้ามาถึงเรื่องปัญหาการโทร.จองรถแท็กซี่ที่ต้องใช้ระยะเวลานานมากในการติดต่อผู้ให้บริการ **ปัจจุบันมีพนักงานที่คอยให้บริการมีทั้งหมดจำนวน ๓๐ คน ซึ่งขั้นตอนการจองเป็นไปตามขั้นตอนไม่มีการให้อภิสิทธิ์แก่ผู้ใดทั้งสิ้น** นายมานิตกล่าวว่า ในพื้นที่กรุงเทพฯ มีผู้พิการและคนชราที่ต้องใช้วีลแชร์อยู่ประมาณ ๔๐,๐๐๐-๖๐,๐๐๐ คน ขณะที่บริษัท กรุงเทพธนาคม มีรถแท็กซี่ที่ให้บริการแก่กลุ่มดังกล่าวเพียง ๓๐ คัน สามารถให้บริการประชาชนได้ประมาณ ๑๐,๐๐๐ คน ซึ่งไม่เพียงพอต่อความต้องการ **จึงได้เกิดแนวคิดที่จะให้บริษัทเอกชน เช่น นครชัย แท็กซี่ เข้ามาร่วมให้บริการกับกลุ่มผู้ใช้รถวีลแชร์ ซึ่งบริษัทผู้ประกอบการรถแท็กซี่หลายรายให้ความสนใจที่ให้จะให้บริการผู้พิการและคนชรา** ในส่วนของ**บริษัท กรุงเทพธนาคม จำกัด ยังคงเปิดให้บริการประชาชนฟรีเหมือนเดิม เพราะถือว่าเป็นกิจกรรมเพื่อสังคมของบริษัท โดยได้รับการสนับสนุนจากบริษัทเอกชนต่างๆ เช่น** บริษัท โตโยต้า เป็นผู้ให้บริการตรวจสอบสภาพและบำรุงรักษารถ บริษัท มิชลิน ให้ยางรถยนต์ปีละ ๑๐๐ เส้นโดยไม่คิดค่าใช้จ่าย ส่วนงบประมาณที่ได้รับการสนับสนุนจาก กทม. จะนำมาเป็นค่าใช้จ่ายในเรื่องเงินเดือนของพนักงานขับรถและพนักงานรับโทรศัพท์ **จากการให้บริการมาทั้งหมด ๗ ปี ทางบริษัท กรุงเทพธนาคม จำกัด ได้ใช้งบประมาณส่วนนี้เป็นจำนวนเงินเพียง๑๓๘ล้านบาทเท่านั้น** อย่างไรก็ตาม **การที่จะให้บริษัทเอกชนเข้ามาร่วมในการให้บริการกลุ่มผู้ใช้รถวีลแชร์ ยังคงต้องมีการเจรจาถึงแนวทางการดำเนินงาน กับรัฐมนตรี**ว่าการกระทรวงการพัฒนาสังคมและความมั่นคงของมนุษย์ (พม.) เพื่อหารือให้มีแนวทางที่ชัดเจนก่อน.(ryt๙.comออนไลน์ ๗ธ.ค.๕๙)

**อาคมสั่งปรับปรุงสิ่งอำนวยสะดวกเอื้อคนพิการ**

 **รัฐมนตรีฯ คมนาคม วางแผนปี ๖๐** สั่งท่าอากาศยานในสังกัดทั่วประเทศ ปรับปรุงสิ่งอำนวยความสะดวกโครงสร้างพื้นฐานรองรับผู้สูงอายุ คนพิการ

**นายอาคม เติมพิทยาไพสิฐ รัฐมนตรีว่าการกระทรวงคมนาคม กล่าวภายหลังเป็นประธานเปิดโครงการ Friendly Design ระบบขนส่งมวลชนเพื่อคนทั้งมวลพร้อม ว่า** ในปี ๒๕๖๐ เตรียมสั่งการให้หน่วยงานที่รับผิดชอบท่าอากาศยานในสังกัดกระทรวงคมนาคม **ทั้ง ๓๔ แห่งทั่วประเทศ ปรับปรุงสิ่งอำนวยความสะดวกให้รองรับการเดินทางของประชาชนและนักท่องเที่ยวเน้นโครงสร้างพื้นฐานด้านการรองรับผู้พิการและผู้สูงอายุให้สอดคล้อง สังคมผู้สูงอายุในอนาคต และสอดคล้องกับแผนยุทธศาสตร์ ๒๐ ปี ของกระทรวงคมนาคม** ที่ต้องการให้คนทุกกลุ่มเข้าถึงการเชื่อมต่อการเดินทางอย่างเท่าเทียมกัน โดยจัดทำคู่มือสถานีบริการสิ่งอำนวยความสะดวกขั้นพื้นฐานในโครงการก่อสร้าง **เพื่อให้มีการวางแผนออกแบบสิ่งอำนวยความสะดวกให้ผู้พิการและผู้สูงอายุก่อนการก่อสร้างโครงการ โดยจะครอบคลุมทั้งระบบขนส่งสาธารณะ เช่น** สถานีรถไฟฟ้า ท่าเรือ และสถานีรถไฟ พร้อมกันนี้จะเร่งแก้ไขปัญหาด้านอุบัติเหตุทางถนน โดยกำชับให้หน่วยงานที่เกี่ยวข้องจัดทำข้อบังคับการรณรงค์ และประชาสัมพันธ์ให้มีการใช้ถนนอย่างปลอดภัยมากขึ้น (innnews.co.thออนไลน์ ๗ ธ.ค.๕๙)

**สปท.เห็นชอบร่างกฎหมายตั้งกองทุนช่วยการศึกษาคนพิการ**

 **ที่ประชุมสภาขับเคลื่อนการปฏิรูปประเทศ (สปท.) พิจารณาและเห็นชอบกับรายงานการขับเคลื่อนการปฏิรูปการศึกษาสำหรับผู้สูงอายุ, สำหรับผู้ด้อยโอกาสและสำหรับคนพิการและบุคคลที่มีต้องการจำเป็นพิเศษ** รวมถึงร่างพระราชบัญญัติ (พ.ร.บ.) การจัดการศึกษาสำหรับคนพิการ พ.ศ. ... และร่าง พ.ร.บ.การศึกษาแห่งชาติ (ฉบับที่...) พ.ศ. ... **ซึ่งเสนอโดยคณะกรรมการปฏิรูปการศึกษาสำหรับผู้พิการ ผู้สูงอายุและผู้ด้อยโอกาสที่มีนายวิวัฒน์ศัลยกำธรสมาชิกสปท.เป็นประธานกรรมการฯ**  
 ทั้งนี้ **รายงานการขับเคลื่อนการปฏิรูปทั้ง ๓ เรื่องนั้นมีสาระสำคัญเพื่อวางแนวทางให้หน่วยงานของรัฐที่เกี่ยวข้อง ได้แก่** กระทรวงศึกษาธิการ, กระทรวงการพัฒนาสังคมและความมั่นคงของมนุษย์, กระทรวงแรงงาน บูรณาการงานร่วมกันเพื่อพัฒนา **เชื่อมโยงระบบและข้อมูลรายบุคคลของคนพิการและบุคคลที่มีความจำเป็นพิเศษตั้งแต่ก่อนคลอดจนถึงวัยทำงาน ขณะที่การศึกษาจะเน้นการศึกษาของบุคคลที่บกพร่องด้านต่างๆ เฉพาะ เช่น** การได้ยิน ต้องจัดบริการล่ามภาษามือ พัฒนาบุคลกรทางการศึกษา, ผู้บกพร่องทางสติปัญญาหรือออทิสติกจะต้องทำห้องเรียนคู่ขนาดหรือสอนเสริมเป็นต้น  
 **ขณะที่การส่งเสริมการศึกษาสำหรับผู้สูงอายุนั้น มีข้อเสนอให้หน่วยงานที่เกี่ยวข้อง เช่น** กระทรวงสาธารณสุข, องค์กรปกครองส่วนท้องถิ่น, กองทุนสุขภาพตำบล ร่วมมือเพื่อพัฒนาผู้สูงอายุตามศักยภาพ เช่น การศึกษาเพื่อประกอบอาชีพและมีงานทำ, ส่งเสริมภูมิปัญญาผู้สูงวัยให้เป็นครู หรือผู้ทรงความรู้ และ โรงเรียนนอกระบบสำหรับผู้สูงอายุ  
 ส่วน**เนื้อหาของร่าง พ.ร.บ.ที่เสนอพร้อมกัน ๒ ฉบับนั้น มีสาระสำคัญ เพื่อให้จัดตั้งกองทุนส่งเสริมและพัฒนาการศึกษาสำหรับคนพิการ เพื่อส่งเสริมและพัฒนาการศึกษาสำหรับคนพิการตั้งแต่แรกเกิดถึงตลอดชีวิต รวมถึงสิทธิทางการศึกษาของคนพิการ ได้แก่** ได้รับเทคโนโลยี สิ่งอำนวยความสะดวก สื่อ บริการและความช่วยเหลืออื่นทางศึกษา อย่างเป็นมาตรฐานและมีคุณภาพที่สอดคล้องกับความต้องการจำเป็นพิเศษของคนพิการแต่ละประเภท  
 ผู้สื่อข่าวรายงานว่า**ขณะที่ สปท.ได้อภิปรายเสนอความเห็นเพิ่มเติม อาทิ** นางถวิลวดี บุรีกุล สปท.อภิปรายว่า การส่งเสริมคุณภาพสำหรับผู้พิการหรือผู้ด้อยโอกาส ควรคำนึงถึงศักดิ์ศรีความเป็นมนุษย์มากกว่าส่งเสริมแหล่งการศึกษา รวมถึงต้องพัฒนาให้ผู้พิการเติบโตเป็นพลเมืองที่ดีและสามารถช่วยเหลือตนเองได้ โดยไม่เป็นภาระของสังคมในอนาคต  
 **โดยที่ประชุมเสียงข้างมากมีมติเห็นชอบ รายงานการขับเคลื่อนการปฏิรูปการศึกษาสำหรับคนพิการและบุคคลที่มีความจำเป็นพิเศษและร่าง พ.ร.บ.จำนวน ๒ ฉบับ จากนั้นจะต่อให้รัฐบาลพิจารณาต่อไป** (manager.co.thออนไลน์ ๑๓ ธ.ค.๕๙)

**“สกล” รับนักกีฬาพิการทำงาน กกท.**

 **นายสกล วรรณพงษ์ ผู้ว่าการการกีฬาแห่งประเทศไทย เปิดเผยว่า** จากยุทธศาสตร์ “ประชารัฐ” ของรัฐบาล ที่มีนโยบายขับเคลื่อนงานร่วมกับภาคภาคีเครือข่ายงานคนพิการ เพื่อให้เกิดกลไกการพัฒนาการทำงานร่วมกัน ซึ่งมีรูปแบบการทำงานแบบใหม่ที่ช่วยสนับสนุนให้คนพิการสามารถเข้าถึงโอกาสการมีงานทำทั้งในภาครัฐและเอกชน เพื่อเป็นการเสริมสร้างคุณภาพชีวิตที่ดีในคนพิการนั้น **การกีฬาแห่งประเทศไทยในฐานะหน่วยงานด้านการกีฬาของชาติได้เล็งเห็นความสำคัญในจุดนี้ จึงได้ดำเนินโครงการสร้างคุณภาพชีวิตที่ดีให้แก่นักกีฬาทีมชาติคนพิการ เพื่อเป็นการสร้างโอกาสในการสร้างคุณภาพชีวิตที่ดีให้กับนักกีฬาทีมชาติคนพิการ** ตามแผนงานระยะยาว ประจำปี ๒๕๕๙ เป็นต้นมา

**โดยผลการดำเนินงานในปีงบประมาณ ๒๕๕๙ ที่ผ่านมา ได้ให้การสนับสนุนทุนการศึกษาแก่นักกีฬาคนพิการทีมชาติ ประจำปีการศึกษา ๒๕๕๘ จำนวน ๑๐ คน** ซึ่งเป็นไปตามมติที่ประชุมคณะกรรมการบริหารกองทุนพัฒนาการกีฬาแห่งชาติ ครั้งที่ ๔/๒๕๕๘ เมื่อวันที่ ๑๗ ธันวาคม ๒๕๕๘ ณ กระทรวงการท่องเที่ยวและกีฬา นอกจากนี้ **การกีฬาแห่งประเทศไทย ยังได้ทำการประชาสัมพันธ์ให้นักกีฬาทีมชาติคนพิการสมัครเข้าทำงานเป็นผู้ช่วยปฏิบัติงานฯ ของการกีฬาแห่งประเทศไทย และได้จัดจ้างจำนวน ๒ คน ได้แก่** น.ส.ญาณิศา จันทเปียง นักกีฬาเทเบิลเทนนิสคนพิการทีมชาติไทย เข้าทำงานในศูนย์ฝึกกีฬาแห่งชาติ ภาค ๕ สนามกีฬาสมโภชเชียงใหม่ ๗๐๐ ปี จังหวัดเชียงใหม่ และ นายวสันต์ เมธาภัทร เป็นนักกีฬาวีลแชร์บาสเกตบอลคนพิการทีมชาติไทย เข้าทำงานเป็นผู้ช่วยปฏิบัติงานรายวันห้องฝึกเสริมสร้างสมรรถภาพ

**“สำหรับปีงบประมาณ ๒๕๖๐ การกีฬาแห่งประเทศไทย ตั้งเป้าว่า**ในระยะ ๖ เดือน จะดำเนินการจัดจ้างนักกีฬาคนพิการทีมชาติเป็นลูกจ้าง กกท. จำนวน ๑ คน และจะพิจารณาให้การสนับสนุนทุนการศึกษานักกีฬาคนพิการทีมชาติ จำนวน ๒ ทุน ส่วนแผนระยะ ๑๒ เดือน นั้น การกีฬาแห่งประเทศไทย มีโครงการจัดจ้างนักกีฬาคนพิการทีมชาติเพื่อเป็นลูกจ้าง กกท. จำนวน ๒ คน ทั้งนี้ **เพื่อให้เป็นไปตามนโยบายของรัฐบาล และเป็นการสร้างคุณภาพชีวิตที่ดีให้กับนักกีฬาทีมชาติคนพิการ ซึ่งจะเร่งดำเนินโครงการอย่างต่อเนื่องเป็นประจำทุกๆ ปี”** (บ้านเมืองออนไลน์ ๑๕ ธ.ค.๕๙)

**สปท.เตรียมพิจารณารายงานปฏิรูปการศึกษาผู้พิการ**

 "คำนูณ" เผย สปท. เตรียมพิจารณารายงานปฏิรูปการศึกษาสำหรับผู้พิการ ผู้สูงอายุ และผู้ด้อยโอกาสในสัปดาห์หน้า **นายคำนูณ สิทธิสมาน โฆษกคณะกรรมาธิการวิสามัญกิจการสภาขับเคลื่อนการปฏิรูปประเทศ หรือ วิป สปท. เปิดเผย ผลการประชุมในวันนี้ว่า** ได้กำหนดระเบียบวาระการประชุมสภาขับเคลื่อนการปฏิรูปประเทศ ในวันอังคารที่ ๑๓ ธันวาคม

โดยจะ **มีการพิจารณารายงานการปฏิรูปของคณะกรรมการขับเคลื่อนการปฏิรูปการศึกษา สำหรับผู้พิการ ผู้สูงอายุ และผู้ด้อยโอกาส จำนวน ๓ เรื่อง ได้แก่** เรื่องการขับเคลื่อนการปฏิรูปการศึกษาสำหรับคนพิการและบุคคลที่มีความต้องการจำเป็นพิเศษ การขับเคลื่อนการปฏิรูปการศึกษาสำหรับผู้สูงอายุและการขับเคลื่อนการปฏิรูปการศึกษาสำหรับผู้ด้อยโอกาส  
 นอกจากนี้ **ประธาน สปท. ยังได้หารือกับคณะกรรมาธิการฯ ว่า จะได้มีการประสานกับสภานิติบัญญัติแห่งชาติ (สนช.) ถึงเรื่องร่างพระราชบัญญัติเกี่ยวเนื่องกับการปฏิรูปประเทศในแต่ละเรื่องที่ได้ส่งยังคณะรัฐมนตรี และผ่านคณะกรรมการประสานงานรวม ๓ ฝ่ายเรียบร้อยแล้ว** เพื่อเร่งรัดกฎหมายเกี่ยวกับการปฏิรูปประเทศให้ สนช. ดำเนินการต่อไป (innnews.co.thออนไลน์ ๘ ธ.ค.๕๙)

**กทปส. สนับสนุนทุนวิจัย มูลนิธิสากลเพื่อคนพิการ**

 คงปฏิเสธไม่ได้ว่า การพูดคุยสื่อสารเป็นสิ่งจำเป็นต่อการดำรงชีวิตในแต่ละวัน แต่สิ่งนี้เองกลับเป็นอุปสรรคหนึ่งในการเรียนการสอนของผู้บกพร่องทางการได้ยิน ลองนึกถึงผู้ด้อยโอกาสที่พิการทางการได้ยิน ว่าจะเข้าใจการสื่อสารและเข้าถึงการเรียนรู้ต่างๆ จากการถ่ายทอดจากคนปกติได้อย่างไร โดย**ในประเทศไทยพบว่า มีจำนวนผู้พิการทางการได้ยินหรือการสื่อความหมายสูงถึง ๓๐๖,๓๕๑ ราย จากจำนวนผู้พิการทั้งหมด ๑,๖๙๐,๔๑๑ ราย\* ซึ่งนับว่ามีจำนวนไม่น้อยเลยทีเดียว** (\*แหล่งข้อมูลทะเบียนกลางคนพิการ กรมส่งเสริมและพัฒนาคุณภาพชีวิตคนพิการ เดือนพฤศจิกายน ๒๕๕๙) ด้วยเหตุนี้ **กทปส. หรือสำนักงานทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ ภายใต้การกำกับดูแลของสำนักงาน กสทช. จึงพร้อมเดินหน้าสนับสนุนเงินทุนให้แก่มูลนิธิสากลเพื่อคนพิการเพื่อนำไปพัฒนา "โครงการวิจัยระบบถอดความเสียงพูดแบบทันต่อเวลาผ่านระบบสื่อสารทางไกล" เพื่อยกระดับคุณภาพชีวิตของผู้พิการทางการได้ยิน** ซึ่งเป็นอีกหนึ่งภารกิจสำคัญของ กทปส. ที่มุ่งสนับสนุนโครงการวิจัยในด้านเทคโนโลยีสิ่งอำนวยความสะดวกสำหรับผู้พิการ ผู้สูงอายุ หรือผู้ด้อยโอกาส เพื่อความเท่าเทียมกันในการรู้เท่าทันสื่อเทคโนโลยีด้านการใช้คลื่นความถี่หรือเทคโนโลยีสารสนเทศ  
 **ศาสตราจารย์วิริยะ นามศิริพงศ์พันธุ์ ผู้ก่อตั้งมูลนิธิสากลเพื่อคนพิการ ได้เล็งเห็นความสำคัญของการสื่อสารในกลุ่มผู้พิการทางการได้ยิน** จึงได้มีแนวคิดริเริ่มโครงการวิจัยระบบถอดความเสียงพูดแบบทันต่อเวลาผ่านระบบสื่อสารทางไกลได้เปิดเผยว่า "เงินกองทุนจัดสรรของ กทปส.ที่สนับสนุนโครงการนี้ทางมูลนิธิฯ ร่วมกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) ได้**วิจัยและพัฒนาโปรแกรมเทคโนโลยีทางการสื่อสาร รวมถึงศึกษาการเชื่อมต่อระบบการสื่อสารทางไกลเพื่อให้เกิดประสิทธิภาพสูงสุด โดยโปรแกรมถอดเสียงนี้จะช่วยเปลี่ยนระบบเสียงพูดให้เป็นข้อความ ช่วยให้ผู้พิการทางการได้ยินกว่า ๓๐๐,๐๐๐ คนสามารถเข้าถึงการเรียนการสอน การประชุมสัมมนาต่างๆ โดยมุ่งเน้นด้านการศึกษาเป็นหลัก** ทั้งนี้เพื่อให้ผู้บกพร่องทางการได้ยินสามารถเข้าใจการเรียนการสอนรวมถึงข้อมูลข่าวสารได้เท่าเทียมกับคนปกติทั่วไปได้"  
 **ดร.อนันต์ลดา โชติมงคล นักวิจัย NECTEC และในฐานะนักวิจัยผู้ร่วมโครงการวิจัยระบบถอดความเสียงพูดแบบทันต่อเวลาผ่านระบบสื่อสารทางไกล กล่าวว่า** "โครงการวิจัยนี้ เป็นการนำเทคโนโลยีทางโทรคมนาคมในการส่งสัญญาณเสียงไปถอดความ มีการพัฒนาการเชื่อมโยงระบบสื่อสารทางไกลโดยได้ลงโปรแกรมถอดเสียงทั้งบนระบบวินโดส์บนคอมพิวเตอร์ในปีแรก โดยในปีนี้ **ทีมนักวิจัยกำลังพัฒนาต่อยอดเพื่อนำโปรแกรมถอดความเสียงมาใช้ในระบบปฏิบัติการแอนด์ดรอย เพื่อใช้งานบนมือถือ จากนั้น ต้องมีการทดลองใช้งานและนำมาพัฒนาปรับปรุงแอพพลิเคชั่นเป็นลำดับต่อไป** ปัจจุบันนี้ มูลนิธิฯ ได้มีแนวทางจัดตั้งเครือข่ายหรือศูนย์ Call Center ซึ่งต้องมีเจ้าหน้าที่มีทักษะในการถอดความเสียงประจำอยู่ โดยเครือข่ายนี้นับเป็นศูนย์กลางในการจัดส่งข้อความไปยังระบบสื่อสารทางไกลตามสถานที่ต่างๆ ทำให้ช่วยประหยัดเวลาและงบประมาณในการเดินทางของเข้าหน้าที่ถอดเสียงและยังสามารถใช้งานได้พร้อมกันหลายๆแห่งอีกด้วย" (ryt๙.comออนไลน์/มูลนิธิพัฒนาคนพิการไทย ๑๘ ธ.ค.๕๙)

**กรมบัญชีกลางใจดีเพิ่มค่าอวัยวะเทียมผู้พิการเฮลั่น!มีผลใช้จริง๑ม.ค.ปีหน้า**  
 **นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง กรมบัญชีกลาง เปิดเผยว่า** กรม ได้ปรับอัตราค่าอวัยวะเทียมและอุปกรณ์ในการบำบัดรักษาโรคด้านเวชศาสตร์ฟื้นฟู เพื่อให้ประเภทและอัตราค่าอวัยวะเทียมฯ สอดคล้องกับสถานการณ์และเทคโนโลยีทางการแพทย์ในปัจจุบัน ซึ่งจะลดภาระค่าใช้จ่ายของผู้มีสิทธิและบุคคลในครอบครัว รวมทั้งเข้าถึงรายการอวัยวะเทียมฯที่จำเป็น  และเหมาะสมต่อ การดำรงชีวิตเพิ่มขึ้น **โดยจะมีผลบังคับใช้ตั้งแต่วันที่ ๑ ม.ค.๖๐ เป็นต้นไป** คาดว่าจะใช้งบประมาณเพิ่มขึ้น ปีละ ๗.๔๔๒ล้านบาทของค่ารักษาพยาบาลทั้งหมด  
 ทั้งนี้ **กรมได้ประกาศยกเลิกและกำหนดประเภทและอัตราค่าอวัยวะเทียมฯใหม่ทั้งสิ้น ๑๐๙ รายการ โดยปรับเพิ่ม ๕๓ รายการ ปรับปรุงแก้ไขข้อบ่งชี้ คุณลักษณะ และอัตราเบิกจ่าย ๓๑ รายการ และยกเลิก ๑๘ รายการสำหรับอุปกรณ์บางรายการที่ไม่มีการใช้แล้ว เช่น** แขนเทียมต่ำกว่าระดับศอกส่วนปลายชนิดห้านิ้วมีระบบการใช้งาน เดิมข้างละ ๒๕,๐๐๐ บาท อัตราใหม่ ๓๖,๕๐๐ บาท, ขาเทียมระดับข้อเท้า เดิมข้างละ ๕,๐๐๐ บาท อัตราใหม่ ๑๑,๐๐๐ บาท, รองเท้าคนพิการขนาดกลาง เดิมคู่ละ ๘๐๐ บาท อัตราใหม่ ๑,๐๐๐ บาท, รถนั่งคนพิการชนิดพับได้ด้วยโลหะ แบบปรับให้เหมาะสมกับความพิการได้ เดิมคันละ ๖,๐๐๐ บาท อัตราใหม่ ๖,๖๐๐ บาท, โลหะดามขาชนิดสั้น เดิมไม่มี ปรับใหม่เป็นข้างละ ๕,๕๐๐ บาท, ไม้ค้ำยันรักแร้แบบอะลูมิเนียม เดิมไม่มี ปรับใหม่เป็นคู่ละ ๖๕๐ บาท เป็นต้น. (ไทยรัฐออนไลน์ ๒๐ ธ.ค.๕๙)

**ข่าวดี! Hyundai เปิดตัวอุปกรณ์ช่วยเดินให้ผู้ป่วยอัมพาตกลับมาเดินเหินได้อีกครั้ง**

****ค่ายผลิตรถยนต์แบรนด์ดังจากเกาหลีใต้อย่าง Hyundai ได้**เผยโฉม H-MEX อุปกรณ์กระดูกจักรกลราคาย่อมเยาว์ ที่มีคุณสมบัติช่วยคนพิการที่เป็นอัมพาตช่วงล่างสามารถกลับมาเดินเหินได้ปกติอีกครั้ง** ซึ่งได้เปิดตัวในสัปดาห์ที่แล้วในลาสเวกัส

ทั้งนี้ **H-Mex นั้นจำเป็นต้องมีการฝึกสอนเพื่อเรียนรู้วิธีใช้อย่างจริงจัง โดยอุปกรณ์ดังกล่าวจะมีไม้พยุงเพื่อรักษาสมดุลของผู้ใช้ในการกำหนดก้าวที่จะเคลื่อนไหว โดยที่ไม้พยุงนั้นจะมีปุ่มที่บังคับไม้พยุงให้ขยับทั้งเท้าซ้ายและขวา รวมทั้งยังมีปุ่มคำสั่งสำหรับนั่งลง ยืนขึ้น เดินขึ้น-ลงบันได ได้เหมือนคนปกติ** ซึ่งปัจจุบัน H-Mex นั้นอยู่ระหว่างการยื่นขอหนังสือรับรองทางการแพทย์เพื่อใช้อย่างเป็นทางการทั้งในเกาหลีใต้และสหรัฐอเมริกา โดยจะเริ่มผลิตออกมาทดลองใช้กับผู้ป่วยในปี ๒๐๑๙ ถึง ๒๐๒๐ ซึ่งในขณะนี้ยังไม่มีการเปิดเผยราคาวางจำหน่ายแต่อย่างใด

นอกจาก Hyundai แล้ว บริษัทรถยนต์ดังอย่าง Audi และ BMW เองก็มีรายงานว่ากำลังอยู่ระหว่างการทดสอบการใช้งานอุปกรณ์ประเภทเดียวกันนี้เช่นเดียวกัน รวมทั้ง Panasonic ที่พัฒนาอุปกรณ์ดังกล่าวเพื่อให้พนักงานได้ใช้ภายในบริษัทเช่นกัน **ซึ่งอุปกรณ์สำหรับช่วยเหลือคนพิการนั้น ก่อนหน้านี้เคยมีอุปกรณ์อย่าง SuitX และ ReWalk เปิดตัวมาแล้วในรูปแบบของโปรเจ็คระดมทุน** (beartai.comออนไลน์/มูลนิธิพัฒนาคนพิการไทย ๒๑ ธ.ค.๕๙)

**Google Maps เพิ่มข้อมูลสถานที่รองรับคนพิการนั่งวีลแชร์**

 อย่าเพิ่งคิดถึงการขึ้นรถเมล์ในประเทศไทย เพราะหากคุณเป็นคนพิการ ต้องนั่งวีลแชร์ แค่จะออกมานอกบ้าน หลายคนก็ท้อเสียแล้วเนื่องจากสาธารณูปโภคพื้นฐานในหลายๆประเทศดูจะไม่พร้อมสักเท่าไร แต่สำหรับกูเกิล แมปส์ (Google Maps) แล้วอาจจะไม่ใช่ โดยล่าสุด **กูเกิล แมปส์ ได้ผนวกข้อมูลอาคารที่รองรับคนพิการต้องนั่งวีลแชร์เข้ามาบรรจุเป็นส่วนหนึ่งของแผนที่แล้ว ซึ่งคาดว่าจะช่วยให้คนพิการสามารถดูแผนที่ และพิจารณาแผนการเดินทางได้ก่อนตัดสินใจนั่นเอง** การดูข้อมูลดังกล่าวก็เพียงพิมพ์ชื่อของสถานที่ที่ต้องการ ซึ่งในส่วนของAmentitiesนั้นจะปรากฏข้อมูลว่าสถานที่ดังกล่าวรองรับผู้นั่งวีลแชร์หรือไม่  
 อย่างไรก็ดี **การให้บริการข้อมูลอาคารที่คนนั่งวีลแชร์สามารถเข้าใช้งานได้นี้ ยังมีเฉพาะในสหรัฐอเมริกา แต่คาดว่าข้อมูลดังกล่าวจะขยายสู่ประเทศอื่นๆ ในอนาคตอันใกล้ ซึ่งการมีข้อมูลเหล่านี้ให้พิจารณาจะช่วยให้บรรดาร้านค้า หรือร้านอาหารได้มีโอกาสต้อนรับลูกค้าที่นั่งวีลแชร์ได้มากขึ้นด้วย** รวมถึงสมาชิกครอบครัวที่มีผู้พิการต้องนั่งวีลแชร์ก็จะได้เลือกสถานที่ที่จะเดินทางไปได้อย่างเหมาะสมยิ่งขึ้นด้วย โดยในปัจจุบันมีแอปพลิเคชั่นแผนที่สำหรับคนพิการต้องนั่งวีลแชร์อยู่เช่นกันในชื่อ “Wheelmap” แต่การเพิ่มความสามารถดังกล่าวลงในกูเกิล แมปส์ ก็เป็นเรื่องที่ดี และสามารถอำนวยความสะดวกให้กับผู้ใช้งานจำนวนมากได้  (manager.co.thออนไลน์/มูลนิธิพัฒนาคนพิการไทย ๑๙ ธ.ค.๕๙)

**ผู้ป่วยเบาหวานตรวจตาปีละครั้งป้องกันตาบอด**

 **ผู้ป่วยเบาหวานมักพบโรคแทรกซ้อน เบาหวานขึ้นตา ควรรับการตรวจเป็นประจำปีละ ๑ ครั้ง และผู้ที่ตั้งครรภ์ควรรับการตรวจทุก ๓ เดือนจนกว่าจะคลอดบุตร** กรมการแพทย์เตือนผู้ป่วยเบาหวานมักพบโรคแทรกซ้อน “เบาหวานขึ้นตา” ระบุผู้ป่วยที่มีอายุมากกว่า ๓๐ ปี ควรรับการตรวจเป็นประจำปีละ ๑ ครั้ง และผู้ที่ตั้งครรภ์ควรรับการตรวจทุก ๓ เดือนจนกว่าจะคลอดบุตร เพื่อป้องกันตาบอดจากเบาหวาน

**นายแพทย์ณรงค์ อภิกุลวณิช รองอธิบดีกรมการแพทย์และโฆษกกรมการแพทย์ เปิดเผยว่า** เบาหวานเป็นกลุ่มอาการที่เกิดจากความผิดปกติของร่างกาย ซึ่งไม่สามารถนำน้ำตาลไปใช้ได้ตามปกติ ทำให้ระดับน้ำตาลในเลือดสูงและถูกขับออกมาทางปัสสาวะ **เนื่องจากร่างกายขาดฮอร์โมนอินซูลินจากการที่ตับอ่อนผลิตไม่พอใช้หรือผลิตแล้วใช้ไม่ได้ตามปกติ เมื่อมีระดับน้ำตาลในเลือดสูงอยู่นานจะทำให้เกิดโรคแทรกซ้อนตามมาทั้งเฉียบพลันและเรื้อรัง โรคเบาหวาน มี ๒ ชนิด คือ** ชนิดที่พึ่งอินซูลิน มักพบในเด็กหรือวัยรุ่น ต้องรักษาด้วยการฉีดอินซูลินทุกวันตลอดชีวิตถ้าขาดจะเป็นอันตรายได้ และชนิดที่ไม่พึ่งอินซูลินพบมากกว่าชนิดแรก ประมาณร้อยละ ๙๐-๙๕ ของคนไข้เบาหวาน มักพบในผู้สูงอายุที่มีอายุมากกว่า ๔๐ ปี **สำหรับอาการที่พบ เช่น** ปัสสาวะบ่อยและมากในช่วงเวลากลางคืน ดื่มน้ำมาก หิวบ่อย กินจุ แต่น้ำหนักลด เป็นแผลหรือฝีง่ายแต่หายยาก คันตามผิวหนัง ตาพร่ามัว ชาปลายมือปลายเท้า ความรู้สึกทางเพศลดลง

ทั้งนี้ **หนึ่งในภาวะแทรกซ้อนที่พบว่าเป็นอันตรายต่อผู้ป่วยโรคเบาหวาน คือเบาหวานขึ้นตา เป็นโรคแทรกซ้อนที่เกิดขึ้นกับจอประสาทตา เมื่อผู้ป่วยมีภาวะน้ำตาลในเลือดสูงกว่าปกตินานหลายปี จะทำให้เกิดการเปลี่ยนแปลงของเส้นเลือดฝอยในจอประสาทตา** มีเม็ดเลือด น้ำเหลืองและไขมันซึมออกมาในจอประสาทตา ทำให้จอประสาทตาบวม ขาดออกซิเจน หากปล่อยทิ้งไว้จะมีเลือดออก น้ำวุ้นตาขุ่นมัว จอประสาทตาลอก **และทำให้ตาบอดในที่สุด** ซึ่งโอกาสการเกิดโรคเบาหวานขึ้นตาจะเป็นไปตามระยะเวลาที่เป็นโรคเบาหวาน เช่น เป็นโรคเบาหวานนาน ๑๐ ปี มีโอกาสพบโรคเบาหวานขึ้นตาได้ประมาณ ๑๐% เป็นนาน ๑๕ ปี มีโอกาสพบโรคเบาหวานขึ้นตาได้ประมาณ ๕๐% และถ้าป่วยนานถึง ๒๕ ปี โอกาสพบโรคเบาหวานขึ้นตาจะเพิ่มเป็น ๘๐-๙๐%

**โรคเบาหวานขึ้นตาเป็นโรคเรื้อรังที่ไม่แสดงอาการในช่วงแรก ผู้ป่วยโรคเบาหวานจึงควรเข้ารับการตรวจตาจากจักษุแพทย์อย่างละเอียด** เพื่อลดความเสี่ยงต่อโรคเบาหวานขึ้นตาตามช่วงอายุ หากมีอายุ ๓๐ ปีหรือน้อยกว่า ควรได้รับการตรวจครั้งแรกหลังจาก ๕ ปีที่พบว่าเป็นโรคเบาหวานเป็นประจำปีละ๑ ครั้ง ส่วนผู้ป่วยโรคเบาหวานที่มีอายุมากกว่า ๓๐ ปี เมื่อแพทย์วินิจฉัยว่าเป็นโรคเบาหวานควรตรวจเป็นประจำปีละ ๑ ครั้ง และผู้ที่ตั้งครรภ์ควรรับการตรวจทุก ๓ เดือนจนกว่าจะคลอดบุตร

รองอธิบดีกรมการแพทย์ กล่าวเพิ่มเติมว่า **กรมการแพทย์โดยโรงพยาบาลราชวิถี ได้จัดทำโครงการค้นหาผู้ป่วยที่มีความเสี่ยงต่อตาบอดจากโรคเบาหวานโดยใช้ภาพถ่ายจอประสาทตาในระบบดิจิทัล” เป็นโครงการป้องกันตาบอดในผู้ป่วยโรคเบาหวาน** ที่มุ่งพัฒนาบุคลากรสาธารณสุข พยาบาลและเจ้าหน้าที่เทคนิคในท้องที่ของชุมชนจังหวัดต่างๆ ให้สามารถอ่านภาพจอประสาทตาผ่านกล้องถ่ายภาพจอประสาทตาระบบดิจิทัลได้ ทำให้ประชาชนที่อาศัยในชุมชนที่ห่างไกลและไม่สามารถเข้าถึงบริการตรวจจอประสาทตาได้รับบริการที่มีคุณภาพ ทั้งนี้ **ผู้ป่วยโรคเบาหวานควรได้รับการตรวจตาอย่างน้อยปีละ ๑ ครั้ง เพื่อค้นหาภาวะเบาหวานเข้าจอประสาทตา และเป็นการป้องกันตาบอดจากโรคเบาหวาน** (กรุงเทพธุรกิจออนไลน์/มูลนิธิพัฒนาคนพิการไทย ๒๔ พ.ย.๕๙)

**...คำพ่อสอน...**

ขอบคุณข้าวทุกเม็ด น้ำทุกหยด อาหารทุกจานอย่างจริงใจ

Sincerely appreciate every grain of rice, every drop of water, and every single meal.

: พระบรมราโชวาทของพระบาทสมเด็จพระเจ้าอยู่หัวฯ ร.๙

**เชิญคนพิการสมัครงาน**

**บริษัท ดี เอช เอ สยามวาลา จำกัด** ที่อยู่ ๒๑๐ ถนนสุรวงศ์ แขวงสี่พระยา เขตบางรัก กรุงเทพมหานคร ๑๐๕๐๐ **รับเจ้าหน้าที่ธุรการ/บุคคล ๔ อัตรา** รายละเอียดงาน ดูแลเอกสารตามที่ได้รับมอบหมาย ประสานงานภายในและภายนอกหน่วยงาน **คุณสมบัติ พิการร่างกาย-เดินได้ หรือทางการได้ยิน** เพศชาย/หญิง วุฒิ ม. ๖ – ปริญญาตรี สวัสดิการ ประกันสังคม ค่ารักษาพยาบาลโรงพยาบาลเอกชน โบนัสประจำปี ฯลฯ **ติดต่อ...**คุณวิภาวินี กันเกลา โทรศัพท์ ๐๒-๖๖๘๐๑๒๓ ต่อ ๕๑๑๖ อีเมล์ Wipawine\_k@dhas.com

**River Engineering Co.,Ltd.** ที่อยู่ ๕๕๕ ซอยลาดพร้าว ๖๔ ถนน ลาดพร้าว แขวง/ เขต วังทองหลาง กรุงเทพฯ **รับคนพิการทำงาน ๑.ตำแหน่ง Administrative Officer ๒ อัตรา** รายละเอียดงาน จัดทำเอกสารต่างๆ ติดต่อประสานงาน **คุณสมบัติ พิการร่างกาย-เดินได้** เพศชาย/หญิง อายุ ๒๕-๓๕ ปี วุฒิ ม.๖ สามารถใช้ Computer ได้ดี **๒.ตำแหน่ง Graphic Design ๑ อัตรา** รายละเอียดงาน ออกแบบโปสเตอร์, สื่อสิ่งพิมพ์ต่าง ๆ คุณสมบัติ พิการร่างกาย-เดินได้ เพศชาย/หญิง อายุ ๒๕-๓๕ ปี วุฒิ ปวช. ใช้ Program ออกแบบได้ **๓.ตำแหน่งเจ้าหน้าที่ธุรการ-บัญชี ๑ อัตรา** รายละเอียดงาน จัดเก็บเอกสารทางบัญชี / สามารถลงบัญชีได้ **คุณสมบัติ พิการร่างกาย-เดินได้** เพศชาย/หญิง อายุ ๒๕-๓๕ ปี วุฒิ ปวช. มีความรู้ด้านบัญชี/ สามารถลงบัญชีได้ **๔. ตำแหน่ง เจ้าหน้าที่พัสดุ ๑ อัตรา** รายละเอียดงาน จัดอุปกรณ์ลงสต๊อค จัดทำ stock card ทำรายงานสรุปสินค้าคงคลัง **คุณสมบัติ พิการร่างกาย-เดินได้** เพศชาย อายุ ๒๐-๓๕ ปี วุฒิ ม.๖ มีประสบการณ์ ๑ ปี **ติดต่อ...**HR Recruitment โทรศัพท์ ๐๒-๙๓๒๗๗๘๘ แฟกซ์ ๐๒-๙๓๒๗๖๐๐ อีเมล์ [riverhr@river.co.th](mailto:riverhr@river.co.th)

**ห้างหุ้นส่วนจำกัด มาร์แชล เมทัลเวอร์ค**  ที่อยู่ ๑๒๘/๙๗๑ม.๑ ถ.เทพารักษ์ อ.บางเสาธง จ.สมุทรปราการ **รับคนพิการทำงาน ๑.ตำแหน่งพนักงานธุรการฝ่ายวิศวะกรรม ๑ อัตรา** รายละเอียดงาน จัดทำ-เก็บเอกสารในแผนก รับ-จ่ายอะไหล่ ติดต่อประสานงานระหว่างแผนก งานอื่นๆ ตามที่ได้รับมอบหมาย คุณสมบัติ พิการร่างกาย-เดินได้ เพศชาย/หญิง อายุ ๒๕-๔๕ ปี วุฒิ ม. ๖ สามารถใช้คอมพิวเตอร์ Microsolf Office ได้ดี มีความขยัน อดทน มีความรับผิดชอบสูง **๒.ตำแหน่งช่างไฟฟ้า ๑ อัตรา** รายละเอียดงาน ซ่อมบำรุงอุปกรณ์ไฟฟ้าต่างๆในโรงงาน คุณสมบัติพิการร่างกาย-เดินได้ เพศชาย อายุ ๒๕-๔๕ ปี วุฒิ ปวช. มีความขยัน อดทน มีความรับผิดชอบสูง สวัสดิการ ประกันสังคม รถรับส่งพนักงาน วันหยุดพักผ่อนประจำปี โบนัส ยูนิฟอร์ม เงินปรับประจำปี ฯลฯ **๓.ตำแหน่งเจ้าหน้าที่ออกแบบแม่พิมพ์โลหะ ๑ อัตรา** รายละเอียดงาน ออกแบบแม่พิมพ์โลหะ คุณสมบัติ พิการร่างกาย-เดินได้ เพศชาย/หญิง อายุ ๒๕-๔๕ ปี วุฒิ ปวช. สามารถออกแบบแม่พิมพ์ ๒D/๓D ใช้โปรแกรม AUTO CAD ได้ดี/หรือโปรแกรมการเขียนแบบอื่นๆที่เกี่ยวข้อง **ติดต่อ...**คุณรำไพ สิงห์โต โทรศัพท์ ๐๒-๗๐๖๔๐๑๔ แฟกซ์ ๐๒-๗๐๖๕๘๙๑ อีเมล์ [marhal2548\_acc@hotmail.com](mailto:marhal2548_acc@hotmail.com)

**บริษัท ไก่สดเซนทาโก จำกัด** ที่อยู่ ๗/๓ ม.๑ ถ.พหลโยธิน ต.คลองหนึ่ง อ.คลองหลวง จ.ปทุมธานี ๑๒๑๒๐ **รับพนักงานฝ่ายผลิต / เอกสาร / แม่บ้าน ๓๐ อัตรา** รายละเอียดงาน ณ ปัจจุบันยังขาดบุคลากรเป็นจำนวนมาก มีหลายตำแหน่งที่ยังมีตำแน่งงานว่างอยู่ **คุณสมบัติ คนพิการทุกประเภท** เพศชาย/หญิง อายุ ๑๘ ปีขึ้นไป วุฒิ ป.๖ สวัสดิการ โบนัส,ชุดทำงาน เบี้ยขยัน,OT,งานเลี้ยงประจำปี,ตรวจสุขภาพ ฯลฯ **ติดต่อ...**นายปิยะ ปัณวรรธน์ โทรศัพท์ ๐๒-๕๑๖๘๑๑๘-๒๐ แฟกซ์ ๐๒-๕๑๖๒๖๘๘ อีเมล์ [centaco@gmail.com](mailto:centaco@gmail.com)

**บริษัท แบลคมอร์ส จำกัด** ที่อยู่ ชั้น ๒๑ โซนเอ อาคารมหานครยิบซั่ม ๕๓๙/๒ ถนนศรีอยุธยา แขวงถนนพญาไท เขตราชเทวี กรุงเทพฯ ๑๐๔๐๐ **รับพนักงานธุรการ ๑ อัตรา** รายละเอียดงาน พนักงานต้อนรับและธุรการสำนักงาน **คุณสมบัติ พิการร่างกาย-เดินได้** เพศชาย/หญิง อายุ ๒๕ ปีขึ้นไป วุฒิ ปวส.ขึ้นไป มีประสบการณ์งานด้านธุรการหรืองานต้อนรับ สวัสดิการ ค่ารักษาพยาบาล และโบนัสประมาณ ๒ เดือน **ติดต่อ...**คุณรวมศิริ เมนะโพธิ โทรศัพท์ ๐๒-๒๐๓-๗๙๒๐ อีเมล์ ruamsiri.m@blackmores.co.th

**บริษัท อินเตอร์เนชั่นแนล ฟู้ด ซัพพลาย จำกัด** ที่อยู่ ๕๕/๑๘๓ หมู่ ๑๓ ซอยนวนคร โครงการ ๓ ถนนพหลโยธิน ตำบลพหลโยธิน อำเภอคลองหลวง จังหวัดปทุมธานี ๑๒๑๒๐ **รับพนักงานล้างจาน ๑ อัตรา** รายละเอียดงาน ล้างภาชนะ อุปกรณ์ต่างๆ ในการทำงาน เช่น ถาด ถ้วย รถเข็นของ ฯลฯ **คุณสมบัติ พิการร่างกาย-เดินได้ หรือการได้ยิน** เพศชาย/หญิง อายุ ๒๐-๓๕ ปี ไม่จำกัดวุฒิการศึกษา มีความอดทน ซื่อสัตย์ และมีมนุษยสัมพันธ์ที่ดี **ติดต่อ...**คุณเพชรรัตน์ รักประสงค์ โทรศัพท์ ๐๙๘-๘๕๖๖๖๙๗ อีเมล์ [petcharat.uiui@gmail.com](mailto:petcharat.uiui@gmail.com)

**บริษัท เซ็นทรัลเรสตอรองส์ กรุ๊ป จำกัด** ที่อยู่ ๓๐๖ อาคารเซ้นทรัลสีลม ถนนสีลม เขตบางรัก กรุงเทพฯ ๑๐๕๐๐ **รับพนักงานผลิต/ตกแต่งขนม ๓๐ อัตรา** รายละเอียดงาน งานผลิตขนม และตกแต่งขนมโดนัท **คุณสมบัติ คนพิการทางด้านร่างกาย สามารถเดินได้ หรือพิการทางการได้ยิน** เพศชาย/หญิง อายุระหว่าง ๑๖-๔๕ ปี วุฒิไม่ต่ำกว่า ป.๖ มีความขยัน อ่านออก-เขียนได้ สวัสดิการ ค่ารักษาพยาบาล ยูนิฟอร์ม กู้บ้าน ค่าช่วยเหลืองานพิธีต่างๆ **ติดต่อ...**นายวัฒนา ทองผาสุข โทรศัพท์ ๐๙๑-๑๑๕๘๑๔๘ อีเมล์ wattanato@org.co.th

**มหาวิทยาลัยศรีนคริทร์วิโรจน์** ที่อยู่ ๑๑๔ ซอยสุขุมวิท ๒๓ เขตวัฒนา กรุงเทพมหานคร ๑๐๑๑๐ **รับช่างเครื่องคอมพิวเตอร์ ๑ อัตรา คุณสมบัติ คนพิการที่สามารถทำงานได้** เพศชาย/หญิง วุฒิ ปวส. หรือเทียบเท่า **ติดต่อ...**นางสาวประทุมวรรณ มูลศรี โทรศัพท์ ๐๒-๖๔๙๕๐๐๐ ต่อ ๒๗๓๑๒ อีเมล์ [prathumwanm@g.swu.ac.th](mailto:prathumwanm@g.swu.ac.th) รายละเอียดเพิ่มเติม <http://www.mediafire.com/file/wat41mth1dxz9dy/ประกาศรับสมัคร>

**บริษัท ซัคเซส สแควร์ จำกัด** ที่อยู่ คอนโดมิเนียม ศุภาลัยพรีเมียร์ราชเทวี  ๑๘๘/๕ ถนนเพชรบุรี แขวงถนนเพชรบุรี เขตราชเทวี  กรุงเทพฯ ๑๐๔๐๐ **รับเจ้าหน้าที่เว็บไซต์ ๑ อัตรา** **คุณสมบัติ พิการร่างกาย-เดินได้** เพศชาย/หญิง สามารถใช้คอมพิวเตอร์ได้คล่อง ใช้สื่อ Social  ( Facebook, IG, Line ) ได้ **ติดต่อ...**คุณศิญารัตน์ โทรศัพท์ ๐๙๑-๗๔๑๔๑๖๓ อีเมล์ siyarat\_t@hotmail.com

**บริษัท วีพีพี โปรเกรสซิฟ จำกัด** ที่อยู่ ๗๒๖-๗๒๘ ถนนรัชดาภิเษก(ท่าพระ-ตากสิน) แขวงดาวคะนอง เขตธนบุรี กทม. ๑๐๖๐๐ **รับพนักงานธุรการ ๑ อัตรา** รายละเอียดงาน ส่งเอกสารตามแผนกต่างๆ **คุณสมบัติ พิการร่างกาย-เดินได้** เพศชาย/หญิง อายุ ๑๘-๔๕ ปี มีมนุษยสัมพันธ์ดี สวัสดิการ ท่องเที่ยวประจำปี ทานกาแฟฟรี งานเลี้ยงปีใหม่ ฯลฯ **ติดต่อ...**คุณนุ้ย โทรศัพท์ ๐๒-๘๗๖๐๒๙๑ แฟกซ์ ๐๒-๘๗๖๐๓๕๐ อีเมล์ [wannakhon\_p@vppcoffee.com](mailto:wannakhon_p@vppcoffee.com)

**บริษัท นันยางการทออุตสาหกรรม จำกัด** ที่อยู่ ๑๙ ม.๕ ถ.เศรษฐกิจ ต.ท่าไม้ อ.กระทุ่มแบน จ.สมุทรสาคร ๗๔๑๑๐ **รับพนักงานฝ่ายผลิต ๕ อัตรา** รายละเอียดงาน ฝ่ายผลิต ( ดูตามความเหมาะสมของร่างกาย ) **คุณสมบัติ พิการที่สามารถทำงานได้** เพศชาย/หญิง อายุ ๑๘ ปีขึ้นไป ไม่จำกัดวุฒิการศึกษา สวัสดิการ OT เงินค่ากะ เงินค่าเบี้ยประกัน เงินค่าทักษะ ชุดฟอร์มพนักงาน โบนัสประจำปี เงินช่วยเหลือต่างๆ ตรวจสุขภาพประจำปี เงินกู้ยืมต่างๆ ฯลฯ **ติดต่อ...**คุณธนพล เจริญสากล โทรศัพท์ ๐๘๑-๘๓๑๗๖๗๗ อีเมล์ [aey-lu@hotmail.com](mailto:aey-lu@hotmail.com)

**กรมสรรพสามิต ที่อยู่ สำนักงานสรรพสามิตภาคที่ ๑๐** เลขที่ ๘ อาคารโกลด์มาร์เก็ต ชั้น ๒ แขวงลาดยาว เขตจตุจักร กรุงเทพมหานคร ๑๐๙๐๐ **รับพนักงานการเงินและบัญชี ๑ อัตรา** **คุณสมบัติ พิการที่สามารถช่วยเหลือตนเองได้** เพศชาย/หญิง อายุไม่ต่ำกว่า ๑๘ ปี วิธีการสมัครให้ผู้ประสงค์จะสมัคร ขอและยื่นใบสมัครด้วยตนเองได้ที่หน่วยงาน ที่มีอัตราว่าง ตั้งแต่ วันที่ ๑๓-๑๙ ธันวาคม ๒๕๕๙ ในวันและเวลาราชการ สามารถดูข้อมูลได้ที่ http://www.mediafire.com/file/3sr6r62twpblw67/ประกาศกรมสรรพามิต.pdf

**Anatolian Express co.,ltd.** ที่อยู่ Central City Tower1 25th floor no:589/456 bangna-Trat Rd,, Bang Na, Bangkok ๑๐๒๖๐ **รับพนักงานประชาสัมพันธ์ ๑ อัตรา** รายละเอียดงาน นั่งเคาน์เตอร์รับโทรศัพท์ ต้อนรับแขกที่เข้ามาบริษัทได้ สามารถสื่อสารภาษาอังกฤษได้บ้าง สามารถทำคอมพื้นฐานได้บ้าง สามารถช่วยเหลือตนเองได้ เพราะบริษัทอยู่ชั้น ๒๔ **คุณสมบัติ พิการที่สามารถช่วยเหลือตนเองได้** เพศชาย/หญิง อายุ ๑๘-๓๕ ปี ไม่จำกัดวุฒิการศึกษา สามารถใช้ภาษาอังกฤษได้ สวัสดิการ ประกันสังคม **ติดต่อ...**โทรศัพท์ ๐๙๒-๒๒๔๓๔๙๑ แฟกซ์ ๐๒-๗๔๕๗๑๙๓ อีเมล์ [Panomporn.Pothong@anextour.com](mailto:Panomporn.Pothong@anextour.com)

**บริษัท แอกซ่า แอสซิสแต้นซ์ จำกัด** ที่อยู่ เลขที่ ๙ อาคารจีทาวเวอร์ พระราม ๙ ชั้น ๑๘ ห้องเลขที่ จีเอส ๐๑-๐๔ ถ.พระราม ๙ แขวงห้วยขวาง เขตห้วยขวาง กรุงเทพฯ **รับเจ้าหน้าที่ธุรการ ๑ อัตรา** รายละเอียดงาน จัดเตรียมเอกสารให้ครบถ้วน/ ถูกต้อง ก่อนส่งให้ทีมพิจารณาสินไหม ติดต่อประสานงานกับลูกค้าและตัวแทน/broker เพื่อขอข้อมูลเพิ่มเติมสำหรับการพิจารณาสินไหม ประสานงานกับ call center ฯลฯ **คุณสมบัติ พิการที่สามารถช่วยเหลือตนเองได้** เพศชาย/หญิง อายุ ๑๘ ปีขึ้นไป ไม่จำกัดวุฒิการศึกษา สามารถใช้เครื่องใช้สำนักงานได้เป็นอย่างดี ใช้คอมพิวเตอร์ได้ มีมนุษยสัมพันธ์ สื่อสารได้ ทำงานเป็นทีม เรียนรู้งานได้ ขยัน ตรงต่อเวลา มีวินัย สวัสดิการ ประกันสังคม ประกันสุขภาพและชีวิต กองทุนสำรองเลี้ยงชีพ ยูนิฟอร์ม วันลาพักร้อน โบนัส (การันตี ๒ เดือน) ปรับเงินเดือนประจำปี อบรมและกิจกรรมต่างๆ ภายในและภายนอกองค์กร **ติดต่อ...**คุณวราพร จันทร์ดิษฐ์ โทรศัพท์ ๐๒-๑๑๙๔๐๐๐ อีเมล์ [hr@ipa.co.th](mailto:hr@ipa.co.th)

**บริษัท ควอล-โปร คอร์เปอเรชั่น (ประเทศไทย) จำกัด** ที่อยู่ ๘๐๑ ม.๑ ต.บ้านเลน อ.บางปะอิน จ.พระนครศรีอยุธยา ๑๓๑๖๐ **รับเจ้าหน้าที่บัญชี/การเงิน ๑ อัตรา** รายละเอียดงาน งานเจ้าหน้าที่บัญชี/การเงิน ในสำนักงาน ใช้คอมพิวเตอร์ และภาษาอังกฤษ **คุณสมบัติ พิการที่สามารถช่วยเหลือตนเองได้** เพศชาย/หญิง อายุ ๒๒ ปีขึ้นไป วุฒิปริญญาตรี มีทักษะคอมพิวเตอร์ (MS Office) และภาษาอังกฤษ ยินดีต้อนรับนักศึกษาจบใหม่ สวัสดิการ ค่าอาหาร เบี้ยขยัน วันหยุดพักผ่อนประจำปี รถรับ-ส่ง รังสิต นวนคร พระอินทร์ บางปะอิน โรจนะ เจ้าพรหม **ติดต่อ...**คุณคัทรินทร์ ชุ่มใจรักษ์ โทรศัพท์ ๐๓๕-๙๕๕๙๐๐ อีเมล์ [kchumjairak@qual-pro.com](mailto:kchumjairak@qual-pro.com)

**บริษัท กากันท์ (ประเทศไทย) จำกัด** ที่อยู่ ๙๙๙/๙ อาคาร ดิ ออฟฟิศเศส แอท เซ็นทรัลเวิลด์ ชั้น ๑๙ ห้อง ๑๙๐๗-๘ ถ.พระรามที่ ๑ แขวงปทุมวัน เขตปทุมวัน กรุงเทพมหานคร **รับพนักงานคลังสินค้า ๔ อัตรา** รายละเอียดงาน จัดเรียงสินค้า แยกประเภทหมวดหมู่สินค้า นับสินค้า ติดป้ายราคา สัญญาณกันขโมย **คุณสมบัติ พิการที่สามารถช่วยเหลือตนเองได้** เพศชาย/หญิง อายุ ๑๘ ปีขึ้นไป อ่านออก-เขียนได้ สามารถทำงานเป็นกะได้ สวัสดิการ ประกันสังคม ประกันสุขภาพ วันหยุดพักผ่อนประจำปี ซื้อสินค้าราคาพนักงาน ฯลฯ **ติดต่อ...**ฝ่ายทรัพยากรมนุษย์ โทรศัพท์ ๐๒-๖๔๖๑๓๘๘ ต่อ ๒๐-๒๒ แฟกซ์ ๐๒-๖๔๖๑๓๙๕ อีเมล์ [talents@rsh.co.th](mailto:talents@rsh.co.th)

**โรงพยาบาลเทพธารินทร์** **ที่อยู่** ๓๘๕๐ ถ.พระราม ๔ แขวงพระโขนง เขตคลองเตย กทม. ๑๐๑๑๐ **รับคนพิการทำงาน** **๑.ตำแหน่งพนักงานธุรการ/พนักงานทั่วไป ๑ อัตรา** **รายละเอียดงาน** รับโทรศัพท์ ประสานงานทั่วไป พิมพ์เอกสาร ทำงานตามที่ได้รับมอบหมาย **คุณสมบัติ** พิการทางด้านร่างกาย /เดินได้ เพศชาย/หญิง อายุ ๑๘-๓๕ ปี **๒.ตำแหน่งโอเปอร์เรเตอร์ ๑ อัตรา** **รายละเอียดงาน** รับ-โอนโทรศัพท์ , บริการข้อมูลทางโทรศัพท์กับผู้มารับบริการทั้งไทยและต่างประเทศ **คุณสมบัติ**พิการร่างกาย /เดินได้ เพศชาย/หญิง อายุ ๑๘-๓๕ ปี สามารถสื่อสารภาษาอังกฤษได้ในระดับดี-ดีมาก **สวัสดิการ** สิทธิรักษาพยาบาลของรพ.ของพนักงานและครอบครัว,ประกันสังคม,เครื่องแบบ,ประกันชีวิต,อบรม,กิจกรรมสันทนาการ,ตรวจสุขภาพประจำปี,ส่วนลดฟิตเนส ทันตกรรม **ติดต่อ**...คุณอมรรัตน์ โทร.๐๒-๓๔๘๗๐๐๐ ต่อ ๒๙๒๐ อีเมล์ [personnel@theptarin.com](mailto:personnel@theptarin.com)

**บริษัท กากันท์ (ประเทศไทย) จำกัด** ที่อยู่ ๙๙๙/๙ อาคารดิ ออฟฟิศเศส แอท เซ็นทรัลเวิลด์ ชั้น ๑๗ ห้อง ๑๗๐๖ ถ.พระรามที่ ๑ ปทุมวัน ปทุมวัน กรุงเทพมหานคร ๑๐๓๓๐ **รับพนักงานคลังสินค้า ๔ อัตรา** รายละเอียดงาน ๑.ทำงานเป็นกะ และ ๕ วันต่อสัปดาห์ (แล้วแต่หัวหน้างานจะพิจารณาวันหยุดให้ ๒. ทำงานอยู่ในส่วนคลังสินค้าหลังร้าน ๓. ทำหน้าที่ในการพับผ้า จัดเรียงสินค้าภายในคลังสินค้าให้อยู่ในสภาพเรียบร้อยและเป็นหมวดหมู่ สถานที่ปฏิบัติงาน สยามพารากอน, หรือ เซ็นทรัลลาดพร้าว, หรือ เซ็นทรัลปิ่นเกล้า, หรือ เอ็มควอเทียร์ **คุณสมบัติ พิการร่างกายหรือการได้ยิน** เพศชาย/หญิง อายุ ๒๐-๔๐ ปี สามารถอ่านออก-เขียนได้ สวัสดิการ staff party กองทุนเงินทดแทน คอมมิสชั่น ประกันชีวิต ประกันสังคม ประกันสุขภาพ วันหยุดพักผ่อน ส่วนลดในการซื้อผลิตภัณฑ์ของบริษัท **ติดต่อ...**คุณอนัญญา อ่ำเงิน โทรศัพท์ ๐๘๑-๘๕๕๖๑๙๘, ๐๒-๖๔๖๑๓๘๘ อีเมล์ ananya@rsh.co.th

**บริษัท เดียคริท (ไทยแลนด์) จำกัด** ที่อยู่ อาคารเดอะไนน์ ทาวเวอร์บี ชั้น ๓๓-๓๔ ถนนพระราม๙ (MRT: พระราม๙) แขวง/เขตห้วยขวาง กรุงเทพมหานคร ๑๐๓๑๐ **รับพนักงานออกแบบ ๑ อัตรา** รายละเอียดงาน ดราฟหรือตรวจสอบผังบ้าน (Floor plan) ตามต้นแบบฉบับของลูกค้า ใช้โปรแกรม Sketch up หรือสามารถใช้คอมพิวเตอร์พื้นฐานทั่วไปสำหรับตรวจสอบคุณภาพ **คุณสมบัติ พิการร่างกาย (ต้องใช้มืออย่างน้อง ๑ ข้างในการทำงาน ทางได้ยินและทางการเห็น)** เพศชาย/หญิง อายุ ๒๐-๓๐ ปี วุฒิ ปวช. มีประสบการณ์ ๑ ปี สวัสดิการ staff party การฝึกอบรมในบริษัท ประกันสังคม ประกันสุขภาพ วันหยุดพักผ่อน **ติดต่อ...**คุณอุรศา จารุประวิทย์ โทรศัพท์ ๐๙๑-๘๑๘๒๔๓๔, ๐๒-๐๐๐๙๙๓๓ อีเมล์ urasa.jarupravit@diakrit.com

**บริษัท จันวาณิชย์ ซีเคียวริตี้ พริ้นท์ติ้ง จำกัด** ที่อยู่ ๓๐/๒๔ หมู่ ๑ ซอย S๒/๑ นิคมอุตสาหกรรม โคกขาม เมืองสมุทรสาคร สมุทรสาคร ๗๔๐๐๐ **ต้องการรับคนพิการทำงาน ๑.ตำแหน่งพนักงานตรวจสอบคุณภาพ ๓ อัตรา** รายละเอียดงาน ตรวจสอบความถูกต้องของงานกระดาษ **๒.ตำแหน่งพนักงานฝ่ายผลิต ๓ อัตรา** รายละเอียดงาน จัดเรียงงานกระดาษ พับกล่องกระดาษ **๓.ตำแหน่งพนักงานควบคุมเครื่องจักร ๕ อัตรา** รายละเอียดงาน ควบคุมเครื่องจักร **คุณสมบัติ พิการร่างกายหรือการได้ยิน** เพศชาย/หญิง อายุ ๒๐-๕๐ ปี สามารถอ่านออก-เขียนได้ สวัสดิการ การฝึกอบรมนอกบริษัท การฝึกอบรมในบริษัท งานเลี้ยงครบรอบปีบริษัท ชุดยูนิฟอร์ม ที่พักใกล้ที่ทำงาน ประกันชีวิต ประกันสังคม ประกันสุขภาพ รถรับส่งประจำทาง วันหยุดพักผ่อน เงินกู้ยืม โบนัสประจำปีฯลฯ **ติดต่อ...**คุณสมพร ขันธวุฒิกชกร โทรศัพท์ ๐๘๕-๑๐๘-๐๒๐๑ , ๐๘๗-๐๒๓-๒๑๓๘ อีเมล์ [somporn.kh@chanwanich.com](mailto:somporn.kh@chanwanich.com)

**บริษัท สตาร์ลิ้งค์ (ประเทศไทย) จำกัด** ที่อยู่ ๑๗๔ ซ.พระรามเก้า ๔๑ (ถนนเสรี๙) แขวงสวนหลวง เขตสวนหลวง กรุงเทพฯ ๑๐๒๕๐ **รับเจ้าหน้าที่ธุรการ ๑ อัตรา** รายละเอียดงาน ช่วยทำงานด้านเอกสาร คีย์งานลงคอมพิวเตอร์ **คุณสมบัติ พิการร่างกายหรือการได้ยิน สามารถเดินได้** เพศชาย/หญิง อายุ ๒๐-๓๕ ปี หากมีประสบการณ์ทำงานด้านงานเอกสาร และการใช้คอมพิวเตอร์ขั้นพื้นฐานจะพิจารณาเป็นพิเศษ สวัสดิการ ชุดฟอร์ม, เบี้ยขยัน, โบนัส, วันหยุดประจำปี, อบรมสัมมนา, งานเลี้ยงสังสรรค์, สวัสดิการอื่นๆ **ติดต่อ...**คุณนิภาพรรณ ภมรพล โทรศัพท์ ๐๒-๗๑๙๑๑๖๖ แฟกซ์ ๐๒-๓๑๘๖๘๘๕ อีเมล์ [starlink@starlinkthai.com](mailto:starlink@starlinkthai.com)

**คนพิการต้องการทำงาน**

**นางสาวเกศกนก อึ้งสมุทร** อายุ ๔๔ ปี วุฒิปริญญาตรี พิการร่างกาย-เดินได้ (เดินไม่คล่อง ช่วยเหลือตนเองได้) **ต้องการทำงานทางด้านธุรการ / ประสานงาน ทั่วไป หรืองานประชาสัมพันธ์ต่างๆ สามารถใช้คอมพิวเตอร์ โปรแกรม Office ได้** **ติดต่อ**...โทรศัพท์ ๐๙๑-๘๒๗๘๙๓๐ , ๐๘๔-๑๓๙๑๒๒๕

**นางสาวนวพร ทัพเอี่ยม** อายุ ๒๑ ปี วุฒิ ม.๖ พิการการมองเห็น **ต้องการทำงานทางด้าน Call center. Operator. งานขาย งานเกี่ยวกับการพูด การใช้ภาษาอังกฤษ.** ตั้งอยู่เขตมีนบุรี รามคำแหง สายไหม หรือใกล้เคียง **ติดต่อ**...โทรศัพท์ ๐๙๐-๘๖๑๒๒๙๘ หรือ อีเมล์ Jomjamswan.๐๖@gmail.com

**นายศวัส สมัยตรี** อายุ ๒๒ ปี วุฒิ ม.๓ พิการร่างกาย-เดินได้ **ต้องการทำงานทางด้านคอมพิวเตอร์ งานเอกสาร หรืองานต่างๆ ที่เหมาะสมกับความพิการ** **สามารถใช้คอมพิวเตอร์ และ Internet ได้ดี** **ติดต่อ**...โทรศัพท์ ๐๙๕-๘๕๒๑๑๔๑, ๐๘๔๗๐๘๗๘๑๘ หรือ อีเมล์ big-loveu1@hotmail.com

**นายฉัตรชัย มีแก้ว**  อายุ ๒๖ ปี วุฒิ ปวส. พิการร่างกาย-เดินได้ (แขนขาดที่หัวไหล่ขวา) **ต้องการทำงานทางด้านคอมพิวเตอร์ หรืองานอื่นๆ ตามความเหมาะสม** **สามารถใช้โปรแกรมคอมพิวเตอร์ต่างๆ ได้ เช่น Microsoft Office, Photo Shop CS2** **ติดต่อ**...โทรศัพท์ ๐๙๖-๕๘๖๒๘๙๓ หรือ ๐๙๘-๒๑๖๔๐๗๒ อีเมล์ Hr\_Sli2012@yahoo.co.th

**นางสาวกาญจนา เพียงจันทา** อายุ ๔๘ ปี วุฒิ ม.๖ พิการทางการได้ยิน (หูหนวก) **ต้องการทำงานทั่วไป หรืองานต่างๆตามความเหมาะสม** **สามารถใช้คอมพิวเตอร์ได้ สามารถอ่านออก - เขียนได้ ติดต่อ**...โทรศัพท์ (EMS) ๐๙๗-๒๗๐๓๗๖๒

**นายชาครีส แพงพงมา** อายุ ๒๒ ปี วุฒิปริญญาตรี พิการทางการสื่อสาร **ต้องการทำงานทางด้านธุรการ ประสานงานทั่วไป หรืองานอื่นๆตามความเหมาะสม มีประสบการณ์ทางด้านธุรการวิทศวะกรรม งานจัดซื้อ งานบุคคลทั่วไป ติดต่อ**...โทรศัพท์ ๐๘๘-๓๐๒๙๖๕๐ หรือ อีเมล์ chacriszaza@hotmail.co.th

**นางสาวนงค์นุช ทุมทอง** อายุ ๓๕ ปี วุฒิ ม.๖ พิการร่างกาย-เดินได้ (ใช้ไม้ค้ำหนึ่งข้าง) **ต้องการงานทางด้านโอเปอเรเตอร์ งานลูกค้าสัมพันธ์ งานโรงแรม หรืองานอื่นๆตามความเหมาะสม** สามารถใช้ภาษาอังกฤษได้ดี ใช้คอมพิวเตอร์ได้ **ติดต่อ**...โทรศัพท์ ๐๘๖-๑๔๖๑๗๐๖, ๐๘๐-๕๗๒๓๒๓๙ หรือ อีเมล์ nongnuchtumthong@gmail.com

**นายเอกวัฒน์ อุดมรัตน์** อายุ ๒๘ ปี วุฒิ ปวส. พิการร่างกาย-เดินได้ (มือและขาซ้ายเคลื่อนไหวลำบาก) **ต้องการงานเขียนแบบ ๒มิติ/๓มิติ ด้วยโปรแกรม Inventer AutoCAD Solidwrok** สามารถ**เขียนแบบ-ออกแแบบ ๒มิติ และ๓มิติได้ดี ใช้โปรแกรม Inventer AutoCAD Solidwrok ได้** **ติดต่อ**...โทรศัพท์ ๐๘๓-๓๕๘๖๐๒๒ หรือ อีเมล์ mammsi@windowslive.com

**นางสาววิมลสิริ ประสิทธิ์** อายุ ๒๒ ปี วุฒิ ม.๖ พิการร่างกาย-เดินได้ **ต้องการงานทางด้านคอมพิวเตอร์ สามารถใช้คอมพิวเตอร์ได้ดี ติดต่อ...**โทรศัพท์ ๐๓๙-๕๐๐๑๙๕ หรือ อีเมล์ Wimonsiri.6033@gmail.com

**นางสาวชิษณุชา สร้อยดี**  อายุ ๓๐ ปี วุฒิ ปวส. พิการร่างกาย-เดินได้ **ต้องการทำงานทางด้านธุรการ คอมพิวเตอร์ งานโครงการต่างๆ หรืองานตามความเหมาะสม** **มีทักษะทางด้านการพูด การจัดงานต่างๆ** **ติดต่อ...**โทรศัพท์ ๐๘๓-๖๙๙๗๑๙๑ หรือ อีเมล์ [chitsa๒๕๒๙@hotmail.com](mailto:chitsa๒๕๒๙@hotmail.com)

**นายเอกนรินทร์ สกุลเหมือน** อายุ ๓๔ ปี วุฒิปริญญาตรี พิการร่างกาย-เดินได้ **ต้องการทำงานทางด้านประชาสัมพันธ์ ธุรการทั่วไป หรืองานคีย์ข้อมูลต่างๆ** **สามารถใช้คอมพิวเตอร์ได้ งานคีย์ข้อมูล ติดต่อ...** โทรศัพท์ ๐๓๔-๘๗๐๓๐๔, ๐๘๙-๕๒๖๔๕๔๙ หรือ อีเมล์ msturbo30@gmail.com

**นายศราวุธ สุ่มดี** อายุ ๒๖ ปี วุฒิ ปวส. พิการทางการได้ยิน **ต้องการทำงานทางด้านธุรการ งานบุคคล หรืองานทรัพยากรมนุษย์** **ติดต่อ...**โทรศัพท์ ๐๙๑-๗๘๑๔๕๒๐ หรือ อีเมล์ m.manumai2016@gmail.com

**นายอุทัย รัตนชมพู**  อายุ ๓๑ ปี **วุฒิ ม.**๖ พิการทางด้านร่างกายใช้รถเข็น **ต้องการทำงานทางด้านเอกสารต่างๆ งานคอมพิวเตอร์ หรืองานอื่นๆตามความเหมาะสม** **สามารถใช้คอมพิวเตอร์ได้ดี** **ติดต่อ...**โทรศัพท์ ๐๙๙-๑๓๐๙๙๓๕ หรือ อีเมล์ pom090758@gmail.com

**นางสาวศรีโสภา มีรอด** อายุ ๔๓ ปี วุฒิปริญญาตรี พิการด้านร่างกาย (แขน/ขาซีกซ้ายอ่อนแรง) **ต้องการทำงานทางด้านฝ่ายบุคคล การเงิน งานสรรหาต่างๆ ธุรการทั่วไป อยู่ในพื้นที่ จังหวัดนครปฐม** **มีประสบการณ์การทำงานฝ่ายบุคคล วางบิล รับโทรศัพท์ สามารถใช้คอมพิวเตอร์เบื้องต้นได้ word / excel /windows / inter net พิมพ์งานได้**  **ติดต่อ...**โทรศัพท์ ๐๘๗-๔๐๐๘๗๗๖ หรือ อีเมล์ sisopa@gmail.com

**เชิญคนพิการ...สมัครการแข่งขันฝีมือคนพิการแห่งชาติ ครั้งที่๘**

**    **

**กรมพัฒนาฝีมือแรงงาน กำหนดจัดแข่งขันฝีมือคนพิการแห่งชาติ ครั้งที่ ๘ ระหว่างวันที่ ๘ - ๑๐ มีนาคม ๒๕๖๐** ณ อาคาร ๔ อิมแพ็คเมืองทองธานี โดย**มีวัตถุประสงค์เพื่อเป็นการสร้างการรับรู้ถึงโอกาสในการแสดงศักยภาพด้านวิชาชีพของคนพิการ** กระตุ้นให้สังคมเห็นความสำคัญและให้การยอมรับความสามารถของคนพิการมากยิ่งขึ้น รวมทั้งสร้างโอกาสให้แก่คนพิการได้เข้าถึงการพัฒนาฝีมือแรงงานอย่างเสมอภาคและเท่าเทียม

**มีสาขาที่ทำการแข่งขัน จำนวน ๒๐ สาขา ประกอบด้วย** **๑.** สาขาถักนิตติ้ง **๒.** สาขาประดิษฐ์สิ่งของจากวัสดุเหลือใช้ **๓.** สาขาเย็บปักถักร้อย **๔.** สาขาออกแบบเอกสารสิ่งพิมพ์ **๕.** สาขาถักโครเชต์ **๖.** สาขาวาดภาพระบายสีน้ำ **๗.** สาขาออกแบบเว็บเพจ **๘.** สาขาออกแบบโปสเตอร์ **๙.** สาขาตัดเย็บเสื้อผ้าสตรี ระดับพื้นฐาน **๑๐.** สาขาประกอบวงจรอิเล็กทรอนิกส์ ระดับพื้นฐาน **๑๑.** สาขาสานตะกร้า **๑๒.** สาขาประกอบเครื่องคอมพิวเตอร์ **๑๓.** สาขาพิมพ์เอกสารด้วยโปรแกรมไมโครซอฟต์เวิร์ด **๑๔.** สาขาออกแบบสถาปัตยกรรมการก่อสร้างด้วยโปรแกรมคอมพิวเตอร์ **๑๕.** สาขาตัดเย็บเสื้อผ้าบุรุษ **๑๖.** สาขาประดิษฐ์เครื่องปั้นดินเผา **๑๗.** สาขาระบายสีบนผ้าไหม **๑๘.** สาขาออกแบบเพื่ออุตสาหกรรมด้วยโปรแกรมคอมพิวเตอร์ **๑๙.** สาขาถ่ายภาพในสตูดิโอ และ **๒๐.** สาขาออกแบบคาแรคเตอร์

**คุณสมบัติผู้เข้าแข่งขัน** ๑.มีสัญชาติไทย ๒.เป็นคนพิการตามประกาศกระทรวงการพัฒนาสังคมและความมั่นคงของมนุษย์ เรื่อง ประเภทและหลักเกณฑ์ ความพิการฉบับที่ ๒

**เอกสารการสมัคร ดังนี้** ๑.ใบสมัครพร้อมรูปถ่ายขนาด ๑-๒ นิ้ว ๒.สำเนาบัตรประจำตัวประชาชน ๑ ชุด ๓.สำเนาบัตรประจำตัวคนพิการ ๑ ชุด

ผู้ชนะการแข่งขันจะได้รับเงินรางวัลพร้อมประกาศนียบัตร และโอกาสที่จะได้รับพิจารณาคัดเลือกไปแข่งขันในระดับนานาชาติต่อไป สำหรับ**ผู้ที่สนใจต้องการร่วมประลองฝีมือในครั้งนี้ สอบถามและสมัครได้ที่สถาบันพัฒนาฝีมือแรงงาน และศูนย์พัฒนาฝีมือแรงงานทั่วประเทศ ตั้งแต่บัดนี้ถึง ๑๖ มกราคม ๒๕๖๐** **หรือขอรายละเอียดเพิ่มเติมได้ที่ สำนักพัฒนามาตรฐานและทดสอบฝีมือแรงงาน โทร.๐ ๒๖๔๓ ๔๙๘๘** (สำนักพัฒนามาตรฐานและทดสอบฝีมือแรงงาน/มูลนิธิพัฒนาคนพากรไทย ๐๑ ธ.ค.๕๙)

**บริการเครื่องช่วยฟัง สำหรับผู้บกพร่องทางการได้ยิน ฟรี!!**

**  **

**มูลนิธิพัฒนาคนพิการไทย บริการเครื่องช่วยฟังสำหรับผู้พิการทางการได้ยิน หรือบกพร่องทางการสื่อสาร ฟรี!**  สนใจเข้ารับเครื่องช่วยฟัง ได้ที่มูลนิธิพัฒนาคนพิการไทย เลขที่ ๒๓ ชั้น ๒ ถนนวิสุทธิกษัตริย์ แขวงบางขุนพรหม เขตพระนคร กรุงเทพมหานคร ๑๐๒๐๐

**สอบถามเพิ่มเติม** โทรศัพท์. ๐-๒๒๘๑-๙๒๘๐ โทรสาร. ๐-๒๒๘๑-๙๒๗๐ อีเมล์: [office@tddf.or.th](mailto:office@tddf.or.th), [tddf\_or\_th@hotmail.com](mailto:tddf_or_th@hotmail.com) (มูลนิธิพัฒนาคนพิการไทย ๒๘ พ.ย.๕๙)



มูลนิธิพัฒนาคนพิการไทย   
 เลขที่ ๒๓ ชั้น ๒ ถ.วิสุทธิกษัตริย์ แขวงบางขุนพรหม เขตพระนคร กทม. ๑๐๒๐๐

โทรศัพท์ ๐ ๒๒๘๑ ๙๒๘๐ โทรสาร ๐ ๒๒๘๑ ๙๒๗๐

http:// www.tddf.or.th E-mail : office@ tddf.or.th, [tddf\_or\_th@hotmail.com](mailto:tddf_or_th@hotmail.com)

**รายนามกรรมการมูลนิธิพัฒนาคนพิการไทย** นายชูศักดิ์ จันทยานนท์ - ที่ปรึกษา นายสำเริง วิระชะนัง - ที่ปรึกษา

**นางสาวกัญจนา ศิลปอาชา - ประธานกรรมการ** นางขนิษฐา เทวินทรภักติ - รองประธานกรรมการ

นายนิกร จำนง - กรรมการ นายศุภชีพ ดิษเทศ **-** กรรมการ อธิบดีกรมพัฒนาสังคมและสวัสดิการ - กรรมการ อธิบดีกรมการแพทย์ - กรรมการ เลขาธิการสำนักงานคณะกรรมการการศึกษาขั้นพื้นฐาน - กรรมการ ผู้อำนวยการสำนักงานพัฒนาการกีฬาและนันทนาการ - กรรมการ นายธีรวัฒน์ ศรีปฐมสวัสดิ์ -กรรมการและเหรัญญิก - นายวีระศักดิ์ โควสุรัตน์ - กรรมการ และเลขาธิการ นายสุภรธรรม มงคลสวัสดิ์ - กรรมการและผู้ช่วยเลขาธิการ